Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/60 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/60\npenaos ma ouefe ar pen-tiegez da be boent euz an noz e tle al laer dond, e veillfe ha na lezfe ket toulla he di. (44) Rag-se c’houi ive en em zalc’hit prest ; rag Mab an den a zeuio d’an heur ha na sonjit ket. (45) Piou eo eta ar servicher fidel ha fur a zo bet lakeat gant he aotrou da vestr var he diegez, evit rei d’he vevelien ho boued d’ar poent ? (46) Eürus ar servicher-ze mar kav he aotrou anezhan oc’h ober evel-se pa erruo. (47) E gwirionez hen lavaran deoc’h, he lakaad a raio da gommandi var he holl vadou. (48) Mes mar d’eo eur servicher fall, hag a lavar en he galon : Dale a ra va aotrou da zond ; (49) ha mar en em laka da skei gant he gen-servicherien, da zibri ha da eva gant mezverien ; (50) aotrou ar servicher-ze a zeuio d’an deiz na vezo ket ouz he c’hortoz, ha d’an heur na ouvezo ket ; 51 hag e tispartio anezhan diouz ar re all, hag e roio dezhan he lod gant an hipocrited : eno e vezo ar gwelvan hag ar skrign-dent.\nNEUZE rouantelez an envou a vezo henvel ouz deg gwerc’hez pere, o veza kemeret ho lampou, a ieaz er meaz da zialben ar pried. (2) Hogen, pemp anezhe a oa fur, ha pemp a oa foll. (3) Ar re foll, en eur gemeret ho lampou, na gemerjont ket a eôl ganthe. (4) Mes ar re fur a gemeraz eôl en ho vesselliou gant ho lampou. (5) Hag evel ma talee ar pried da zond, e voredjont holl hag e choumjont kousket. (6) Hogen var-dro hanter-noz, e oe klevet tud o crial : Setu erru ar pried, deuit er meaz da rancontr anezhan. (7) Neuze an holl werc’hezed a zavaz, hag a breparaz ho lampou. (8) Hag ar re foll a lavaraz d’ar re fur : Roit deomp euz hoc’h eôl, rag mouga a ra hon lampou. (9) Mes ar re fur a respontaz, en eur lavaret : Gant aoun n’hor be ket awalc’h evidomp hag evidoc’h, it kentoc’h da gavoud ar re a verz, ha prenit evidoc’h hoc’h-unan. (10) Mes, e-pad ma’z eent da brena, ar pried a zeuaz ; hag ar re a oa prest a antreaz ganthan e sal an eured, hag e oe serret an nor. (11) Goude-ze, e teuaz ive ar gwerc’hezed all, hag e lavarjont : Aotrou, Aotrou, digor deomp! (12) Mes hen a respontaz : E gwirionez hen lavaran deoc’h, n’hoc’h anavezan ket.\n(13) Beillit eta, rag na ouzoc’h\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/60&oldid=125659 »


Ur gang a vez graet eus ur vandenn tud gant ur sevenadur ha talvoudegezhioù boutin ganet dre al liammoù etre an izili hag an endro sokial ha kêrel lec'h ma vev izili ar gang. Kaoz a vez eus un aozadur torfed kenaozet. Unan eus ar perzhioù anatañ d'ur vandenn a vez an aesamant da implij ar feulster a-enep ar vandennoù all met ivez a-enep an dud dre vras gant ar c'hoant da ledanaat o tiriad pe da vrasaat o galloud. Kemer a ra perzh ar vandennadoù e obererezhioù torfedus ha gant un donder disheñvel.\nKroc'henlivadur eus un ezel d'an Aryan Brotherhood ur gang feuls-taer dreistbeliour gwenn a gaver er Stadoù-Unanet\nEmgann etre lod Apaches a-enep polis Bro-C'hall war plasenn ar Bastille\nAn anavezadenn gant izili ar vandenn pe gant izili ar vandennadoù all a vez alies gant un tro en toull-bac'h hag ar sokializadur d'an ezel a vez dre tremen dre an toull-bac'h: an den a dap deskamant bed an torfedoù hag a-wechoù a zeu da vezañ penn d'ur vandenn dre bezañ bet toullbac'het. Lod bandennoù pe gang a gan en toullioù-bac'h.\nLod gang a glask kaout ul livadur bolitikel pe relijiel met pal pennañ an aozadurioù-se a chom da gaout muioc'h-muiañ a c'halloud.\n1 Dielfennadur hag orin\n2 Gang dre bro\n2.1 Stadoù-Unanet Amerika\n2.2 Bro Saoz\nDielfennadur hag orinAozañ\nMammenn ar ger gang a vez kavet er yezh Alamaneg Gang, Gehen : baleadenn, bale. An Alamanted evit komz a zivout ur gang a implij ar ger Band evel evit ar « Baader Band » ( Strollad Baader-Meinhof), strollad sponterien eus Republik Kevreadel Alamagn er bloavezhioù 1970.\nGang dre broAozañ\nBorder Brothers gang\nAdtapet diwar « https://br.wikipedia.org/w/index.php?title=Gang&oldid=1749270 »\nDernière modification le 24 Mae 2017, à 06:58\nKemmoù diwezhañ degaset d'ar bajenn-mañ d'an 24 Mae 2017, da 06:58.


Pajenn:Perrot - Bue ar Zent.djvu/329 - Wikimammenn\nPajenn:Perrot - Bue ar Zent.djvu/329\nPiou zo brudet evel Jezuz, kalvez yaouank Nazareth ? Piou zo karet eveltan ? Hag ar garante a zo evitan a zo seul souezusoc’h m’eo red en em gasaat an unan ha dougen ar groaz evit he c’haout. Piou zo kasaet eveltan ? Tud a zo hag a garfe e gaout etre o daouarn, evit e stagan adarre ouz ar groaz, hag o vezan ne gavont ket anezan, e reont brezel d’ar re a gred ennan, d’ar re a zent outan, d’ar re a gomz anezan.\nJezuz-Krist, mar deo karet ha kasaet war an douar evel mac’h eo, n’eo nemet abalamour m’eo Doue.\nEr bla 312, an impalaer Konstantin, den tuet war ar relijion gristen hep bezan kristen c’hoaz e-unan, a oa o vont da stourm ouz Maxanz, e enebour-touet, daoust d’ezan da vezan e vreur-kaer.\nEun devez goude kreiste, en Bro-C’hall, war a greder, eur groaz skedus a baras ’us d’an heol, gant ar geriou-man a-us d’ezi : Dre an dra-man e c’honezi.\nAr gwel-ze a lakas da estlammi an impalaer hag ar zoudarded a oa ouz e heul hag a oe test eveltan eus ar burzud. Klask a rê gouzout petra verke kement-se. En noz war-lerc’h, en eun hunvre, Jezuz-Krist a ’n em ziskouezas d’ezan hag a gemennas d’ezan ober eur banniel war skouer ar groaz skedus en devoa gwelet en nenv, hag a vije douget en penn an arme.\nKonstautin a zentas. Lakat a reas ober eur banniel a oe lezhanvet Labarum, he zroad en kroaz, gant lizeren gentan hano ar C’hrist ’us d’ezi en eur gurunen aour.\nD’an 28 a viz here, e trec’has war Maxanz, en kichen Pont Milvius ; en miz genver war-lerc’h, e rê eun embann en Milan (313) da rei d’an Iliz, goude eur stourmad hag a bade daou-c’hant hanter-kant vla a oa, al liberte hag ar madou a oa bet laeret diganti.\nEn penn rouantelez Rom, eus c’houec’h den a oa bet eur pennad, ne chome mui nemet daou : Konstantin, impalaer ar C’huz-heol, ha Lisinius, e vreur-kaer, impalaer ar Zav-heol ; re oa c’hoaz. Lisinius, evit ober an heg ouz Konstantin, a ’n em lakas da wall-gas ha da lazan ar gristenien. Brezel a zirollas ; Lisinius a oe trec’het, diskaret ha lazet (324). En doare-ze, Konstantin, ar c’hentan impa-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/329&oldid=140588 »


Pajenn:Sales - Introduction d’ar Vuez devot.djvu/189 - Wikimammenn\nPajenn:Sales - Introduction d’ar Vuez devot.djvu/189\nlamour ma ze digantâ eo. Er fæçon-se eo ec’havoue ar Verc’hes sacr er Magnificat penaus en deveus great Doue traou bras en he andret, mæs n’er gra nemet evit en em humilia hac evit meuli Doue. Va Ene, emezi, a rent gloar ha meuleudi d’an Autrou abalamour ma en deveus great traou bras em andret.\nAviziou e leveromp ne doump netra, ne doump nemet paourentez hac infirmite, al lousdoni eus ar bed ; mæs ne vemp quet contant da veza quemeret en hor guer, nac e ve publiet ac’hanomp ar pez a leveromp. Er c’hontrol seblant a reornp da dec’het ha da guzet evit ma teuhor var hon lerc’h ha ma vezimp clasquet ; contananç a reomp da fallout choum da ziveza ha da aseza er plaç isela ; mæs evit ma vezo grêt deomp an enor da ober deomp tremen hueloc’h ha da veza placet e renq ar re guenta eo, nep en deveus ur guir humilite ne ra quet a neuz da zisquez en deffe, na ne lavar nemeur a gomsou a humilite ; rac ne zesir quet hepquen cuzet e vertuziou-all, mæs desirout a ra c’hoaz, ha principalamant memes cuzet e humilite, ha ma ve, permetet deza lavaret gaou ha trompla pe scandalisa an nessa, e rae actionou a roguentez hac a superbite, evit rei da gridi ne ve quet humbl, ha ne ve quet anavezet evit ar pez ma zeo. Chetu amâ-ta va avis, Philotee, pe na leveromp\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/189&oldid=118415 »\nKemmoù diwezhañ degaset d'ar bajenn-mañ d'an 7 Eos 2018, da 14:01.


Brezhoneg | mira-bai.com\nBharata Natyam e brezhoneg\nKentelioù, stajoù, arvestoù e brezhoneg… Biskoazh kement-all !\nMet perak e vefe iskisoc'h eget e galleg ?\nPouezus eo degas nevezentioù e bed ar brezhoneg, pinvidikaat anezhañ evit broudañ an dud da zeskiñ ar yezh ha da ober ganti.\nYvon, kelenner war ar Bharata-Natyam er gevredigezh Mira-Baï a ginnig bremañ kentelioù ha stajioù e brezhoneg ha klask a reomp reiñ lañs da raktresoù nevez gant ar brezhoneg.\nAr Bharata-Natyam : kontadennoù dañset\nDañs klasel Su India eo ar Bharata-Natyam, kozh-kenañ (muioc'h eget 2000 vloaz) ha dañset e veze en temploù gant dañsourezed sakr. Kinnig a ra tammoù eus ar vitologiezh hag implijout a ra ur seurt yezh dre sinoù evit « istitlañ » ar c'hanaouennoù.\nDre ma vez kinniget darvoudoù eus buhez an doueed gant an dañs, n'eo ket pell ar Bharata-Natyam diouzh bed ar c'hontoù ha displegañ a reomp an istorioù (gant ar jestroù) a-raok dañsal anezho, neuze, meur a wech hon eus kevredet gant kontourien evit aozañ arvestoù hag a vode dañsoù ha kontadennoù ha gellout a rafemp hen ober e brezhoneg ivez.\nRaktresoù evit ar skolioù\nGellout a reomp kinnig stajoù pe kentelioù er skolioù hag er c'hreizennoù dudi.\nHa liesseurt eo al labour da ober : labourat war ar yezh, ar c'horf, sevenadurioù ar bed, lakaat ar vugale da gemer perzh en un arvest…\n(foto : an heizez hag an tigr)\nRaktresoù evit an holl\nAr simplañ eo kinnig stajoù evit dizoleiñ an dañs met dennus-kenañ eo ledanaat ar mennozh hag aozañ raktresoù hag a liamm an dañs ouzh ar c'hontadennoù, ar sport, ar yoga, ar sonerezh, sevenadurioù ar bed. Ha dreist e vefe ivez un arvest dañs kinniget e brezhoneg… ur gwir veaj e bro an doueed !\nKrog e oamp gant ar stajoù kentañ warlene, pezh ne oa ket aes gant ar enkadenn yec'hedel, emichañs e vo aesoc'h an traoù bremañ. Un nebeud raktresoù zo bet kaset da-benn koulskoude ha re all zo war ar stern…\nMa vezit dedennet gant ar raktresoù e brezhoneg e c'hellit mont e darempred gant Yvon Bourlès\nDeiziataer an darvoudoù e brezhoneg\n3/4/2021 staj Bharata-Natyam. Karnod (Chartres de Bretagne). Aozet gant Mira-Baï.\n16/10/2021 staj Bharata-Natyam. Sant-Jakez al Lann. Aozet gant Mira-Baï.\n5/3/2022 Un devez e brezhoneg Qigong, Yoga, Bharata-Natyam. Sant-Ervlan. Aozet gant Yezhoù ha Yec’hed.


(Adkaset eus Per-Jakez Helias)\nUn den er-maez eus an Emsav e chom e vuhez-pad, o klask ober gant e zaou sevenadur war un dro, o skrivañ kerkoulz e brezhoneg hag e galleg. Un den a-gleiz eo, tost-kar d'ar gomunisted : ezel eo deus ar strolladoù Ar Falz hag Emgleo Breiz. Embann a ra pennadoù er gelaouenn La Bretagne à Paris hag er gazetenn bemdeziek Ouest-France. Diwar ar gronikenn divyezhek embannet er gazetenn-se bep sizhun e sav e benn-oberenn Le Cheval d'orgueil, lakaet da zont er-maez doare ul levr e 1975. Ennañ e tispleg e yaouankiz ha buhez an dud anvet gantañ dre ar munud. Ar mod en deus da daolenniñ pep tra a laka e levr da vezañ kazimant ur studiadenn diwar-benn doare an dud da vevañ war ar maez gwechall er Vro Vigoudenn, evel ma vije bet savet gant un etnologour. Kerkent hag embannet e ra berzh spontus e levr. Troet eo e nouspet yezh hag anvet eo dre ar bed. Rebechet eo bet outañ koulskoude bezañ aozet un oberenn m'eo troet enni sevenadur Breizh hag ar brezhoneg war an amzer dremenet.\nAdtapet diwar « https://br.wikipedia.org/w/index.php?title=Pêr-Jakez_Heliaz&oldid=1912143 »\nKemmoù diwezhañ degaset d'ar bajenn-mañ d'an 1 Her 2021, da 15:34.


truilhoù - Wikeriadur\nFurm lies an anv-kadarn truilhenn\nGOD. — [...]... (Dont a ra e-barz an ti ar c'hoz baleer-bro, gant eur vantell e truilhou, kailharet meurbet, dislivet gant an heol hag ar glaveier) — (Jarl Priel, Ar Baleer-Bro, Sav niv. 26, Goañv 1943, p. 76.)\nMa vije bet Herri sorser, an nije anaveet, dindan stumm ha druilhou ar wrac'h koz, mestrez yaouank Kastell ar Milouriou. — (Erwan ar Moal, Pipi Gonto, Kemper, 1925, p. 22.)\nHag eno e veze ma zruilhoù e-pign. — (Jules Gros, Le trésor du breton parlé Deuxième Partie, 1970, p. 551.)\nUn deiz e tremenas dre eno daou veajour, ur paotr hag e vamm, hir ha treut, diarc'hen, gwisket e truilhoù. — (Roparz Hemon, Mari Vorgan, Al Liamm, eil emb. 1975, p. 84.)\nMeur a wech em eus kavet Mona o vont hag o tont dre an hentoù, paket he fenn gant truilhoù. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 25.)\nAn den a savas hag a hejas e druilhoù diwarnañ. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 51.)\ngalleg : guenilles (fr) , haillons (fr) , loques (fr)\nAdtapet diwar « https://br.wiktionary.org/w/index.php?title=truilhoù&oldid=171633 »\nKemmoù diwezhañ degaset d'ar bajenn-mañ d'an 16 Du 2013, da 13:28.


Buhez ar Sent/1912/Romuald - Wikimammenn\nBuhez ar Sent/1912/Romuald\n◄ Gweltas Romuald Itron-Varia ar Miraklou ►\nSeizvet devez a viz C’houevrer\nRomuald a oa ginidik eus a Ravenn. E dud a oa tud a zanve ; kristenien oant ive, mes eus ar gristenien-ze hag a zo spered ar bed ha nan spered ar C’hrist ouz o ren. O mab n’eo ket souezus e oa skanv e benn, en e yaouankiz.\nEun devez, diwar-benn eun tamm leve, e savas kann etre e dad hag unan eus e gerent. Romuald, ugent vla d’ezan, a oa war al lec’h ; ar gwel eus e dad o rei tol ar maro d’e enebour hen straifuilhas kement mac’h eas eus ar gêr d’ober pinijen en eur manati, epad daou-ugent devez.\nElec’h eur c’hoaraïz, Romuald, en em gavet eno, a chomas tri bla. Ar c’hoant da ren eur vue santeloc’h c’hoaz a reas d’ezan mont da vevan en eul lec’h goue, demdost da Venis, gant eur manac’h koz, e hano Marin. Tri bla bennak adarre e chomas da vevan gant an den santel-ze.\nDoue, ha ne zigas den ebet war an douar-man, hep merkan d’ezan eul labour bennak d’ober, a lakas en e benn mont da adsevel Urz sant Beneat, ne oa mui ken troet, ’vel ma oa dleet, ar venec’h ennan war ar zantelez.\nEn eur boanial a gorf-roched e teuas a benn eus e dôl. Ne c’houlenne, digant ar re a oa dindannan, netra a gement ne raje e-unan. Labourat a rê an douar, ha dibri a rê e vara diouz c’houezen e dâl : e studi pemdeziek oa bue ar zent, hag e klaske ober evelte, gwellan m’halle.\nE binijennou a oa kalet ; yun a rê bemde, nemet d’ar zul. Epad ar c’hoaraïz, ne zebre nemet eur skudellad legumach bemde ; evit ’n em drec’hi gwelloc’h a ze, e pellae, zoken, diouz treo hag a oa dinoaz ane o-unan. Eur wech an amzer, e lake digas war e dôl eur pred boued eus ar gwellan, hag e lavare outan e-unan: « Setu aze, Romuald, hag a zo ôzet diouz da zoare. Mat, ne danvaï ket anezan, ha ne roer anezan d’it da welet, nemet evit ober gwap ac’hanout. » Hag e lake digas d’ezan eur pred dister ha divlaz.\nOber a rê e bedennou gant ar brasan doujanz evit Doue, ha c’hoant an evoa da welet ar re-all o heuilh e skouer. An neb a vije bet moredet epad an ofis, n’en dije ket a urz gantan da oferennan goude.\nAdtapet diwar « https://br.wikisource.org/w/index.php?title=Buhez_ar_Sent/1912/Romuald&oldid=36254 »\nKemmoù diwezhañ degaset d'ar bajenn-mañ d'an 5 Mez 2012, da 10:15.


Enrolladennoù – Embann\nCatégorie : Enrolladennoù\nAl levr da sellet ha da selaou Diwar ur gontadenn hengounel bet dastumet gant Fañch an Uhel : « Nonnig ha Gabig zo kemenerien. Paket e vint gant ar gorriganed e-kreiz an noz ha ret e vo dezho kanañ ganto : dilun, dimeurzh, dimerc’her… »Tresadennoù gant Marianne Larvol.Enrolladenn gant Valentine Parent. D’après un conte traditionnel […]\nUr CD enrollet gant skolidi CE1, CE2, CM1 ha CM2 Skol Diwan Kemper Kerfeunteun. Ar c’hanaouennoù hag ar rimadelloù a zo bet labouret gant Brigitte Cloarec hag enrollet en MJC Kerfeunteun e Kemper. A bep seurt kanaouennoù a gaver enni tennet eus dastumad Brigitte Cloarec : ar “Catharina Stockholm”, ur ganaouenn o kontañ istor ur vag […]\nLevrioù niverek e brezhoneg (skrid ha son) en-linenn pe/ha levrioù divyezhek paper. Titouroù war al lec’hienn Numeribulle


Republik Kevreadel Alamagn (1949-1990) - Wikipedia\nRepublik Kevreadel Alamagn (1949-1990)\n(Adkaset eus Alamagn ar C'hornaoueg)\nRepublik Kevreadel Alamagn (Bundesrepublik Deutschland berraet e RKA, BRD) eo an anv ofisiel a oa etre 1949 ha 1990 gant al lodenn eus Alamagn a oa bet savet gant an teir rann a oa e dalc’h ar Stadoù-Unanet, ar Rouantelezh-Unanet hag ar Frañs. Ar rann diwezhañ, a oa e dalc'h an Unaniezh Soviedel, a yeas d'ober Republik Demokratel Alamagn (RDA/DDR). Er yezh pemdez e veze graet dre vras gant Alamagn ar C'hornaoueg/C'hornôg (Westdeutschland en alamaneg) evit ober anv anezhi. D’an 3 a viz Here 1990 e voe adunanet ar vro, war ziazez ar Republik Kevreadel. Bonn e oa ar gêr-benn.\nAn div Alamagn etre 1949 ha 1990. Er c'hornaoueg (glas) emañ ar Republik Kevreadel hag er reter (ruz) ar Republik Demokratel. Saarland (mouk) ne zeuy da vezañ lodek en RKD nemet d’ar 1añ a viz Genver 1957. Berlin ar C'hornaoueg (gwer) a oa er fedoù ul lodenn eus BRD.\nAdtapet diwar « https://br.wikipedia.org/w/index.php?title=Republik_Kevreadel_Alamagn_(1949-1990)&oldid=1554306 »\nDernière modification le 7 C'hwe 2014, à 13:57\nKemmoù diwezhañ degaset d'ar bajenn-mañ d'an 7 C'hwe 2014, da 13:57.


Elet an Env deut d’an Douar - Wikimammenn\nElet an Env deut d’an Douar\nEskopti Sant-Brieg ha Landreger\nKantikou brezonek eskopti Zan-Briek ha Landreger\nTi René Prud’homme, 1924 (p. 144-146)\n◄ Jezus, ken dous er zonjezon (Jesu, dulcis memoria) Elet an Env deut d’an Douar O sonjal en hon fec’hejou (Pasion hon Zalver) ►\nAn drede zul goude ar Rouane ema Gouel ar Famill-Zantel, Jesus, Mari, Josep, Kanet ar c’hantik, 70, Kanomp ol meulodi, en enor da Dad-Mager ar Mabik-Jezus.\nAn eil de a viz C’houevrer, Gouel ar Chandelour, kanet eur c’hantik d’ar Mabik-Jezus ha d’ar Werc’hes o vont gantan da dempl Jeruzalem : laret ive chapelet ar misteriou a joa, 35, goude bezan bet en ofisou ken kaer euz an de-ze, goulou beniget en ho torn.\nAn 11 a C’houevrer, Gouel an Itron-Varia-Lourdes, hag ar zul warlerc’h, kanet he c’kantik, 57.\nEpad amzer al Lard pe Malarje, bezet aketus da bedi ha da ganan, gant glac’har euz pec’hejou ar bed hag ho re hoc’h-unan, eur c’hantik benag bemde war ar maro, ar binijen, Zakramant an Oter, etc.\nMiz Meurs eo miz Z. Josep, hag e ouel a zigoue an 19. Kanet dezan bemde eur poz benag euz e gantikou, 68, etc.\nAr 25 a vis Meurs. Gouel an Anonsiasion. Kanet ar misteriou a joa, hag ar c’hantik Eun arc’hel, 28, pe O Pia, 29.\nAr C’horeiz zo eun amzer a binijen. Kantikou ar Pevar Fin divezan ha kalz a re-al, 80, 81, etc, a zikouro ac’hanoc’h da gompren kentel al ludu, ha d’ober eur pask mad. — E fin ar c’horeiz ema amzer ar Basion hag ar Groaz. Chapelet ar misteriou a c’hlac’har, 36, hag ar c’hantikou 117, 118, etc., a dleer da ganan neuze.\nKANTIKOU AR BASION HAG AR GROAZ\nN° 117. — Elet an Env, deut d’an douar.\nWar don : Vexilla, pe N° 117.\n1. Elet an Env, deut d’an douar,\nDiskenet war mene Kalvar,\nDa ober kanvou d’hon Zalver,\nPa na c’houl ar bed hen ober !\n2. Pa gonsideran e boaniou,\nPa zonjan ene dourmanchou,\nPa ’z a ma speret d’ar C’halvar,\nE rann ma c’halon gant glac’har !\n3. Zellet, pec’herien,ouz ho Tad,\nZellet e vizaj leun a voad,\nEur gurunen spern war e ben,\nHa morlivet ol e gerchen !\n4. Zellet maro e daoulagad.\nZellet e daou dorn, e daou droad.\nA zo treuzet gant an tachou\nA blant en-he ho pec’hejou !\n5. Zellet e goste gouliet,\nE gorf gant ar fouetou blonset.\nZellet e Vam etal dezan\nBeuet en anken eveltan !\n6. Ar rec’hier hag ar meneiou\nZo estlamet euz e boaniou :\nAn heol, al loar hag ar steret,\nGant ar spont a zo ’nem guzet !\n7. Ha te, o pec’her kaledet,\nNa rez van na zeblant ebet\nVit gwelet maro da Roue,\nDa Dad, da Zalver, da Doue !\n8. Goaz out evit ar Judevien,\nHa goaz evit e vourevien ;\nRak darn aneze a ouelas,\nGant true outan pa varvas.\n9. Ar re-ze n’hen anavent ket,\nKredi rentec’h oa fals-profet :\nHa te, pec’her, te oar piou e.\nTe oar ec’h eo gwir Vab Doue !\n10. Kement pec’het marvel a ret\nOuz ar Groaz zul-gwej hen staget,\nHag e tigoret adare\nAr gouliou ben dispenne !\n11. Mar ec’h euz outan nep true,\nDilezet buan ho koal vue :\nPardonet d’hoc’h enebourien,\nEvel Jezus d’e vourevien !\n12. Euz ho krimou gret pinijen,\nIunet, pedet, reit aluzen :\nEvel-se c’houi a gonsolo\nHo Salver ker war e varo\nAdtapet diwar « https://br.wikisource.org/w/index.php?title=Elet_an_Env_deut_d’an_Douar&oldid=63513 »\nKemmoù diwezhañ degaset d'ar bajenn-mañ d'an 13 Mez 2014, da 09:07.


Lete - Wikipedia\nLete, gant Wilhelm Wandschneider, e 1908.\nLete (henc'hresianeg : Λήθη / Lếthê, « ankounac'h ») e oa doueez an ankounac'h e mojennoù Henc'hres.\nMerc'h e oa da Eris (Discordia ar Romaned), ha kemmesk a vez alies etre hi hag ar stêr Lete, unan eus pemp stêr an Ifernioù, a reer « stêr an Ankounac'h » anezhi ivez. Arabat eo ankouaat avat e vez gourel an doueed-stêr en henc'hresianeg a-hend-all.\nGoude tremen kantvloazioù en Ifern, rouantelezh an doue Haides, e veze eneoù ar re varv, ar re vat koulz hag ar re zrouk, gwalc'het diouzh o fec'hedoù, o klask ur vuhez nevez hag aotreet e vezent da zistreiñ war an douar en ur c'horf nevez met a-raok e rankent koll an eñvor eus o buhez kent, hag evit se evañ dour eus al Lete.\nMeneget eo al Lete gant meur a varzh :\nen Divina Commedia gant Dante Alighieri ;\ne-barzh Hamlet gant Shakespeare ;\ngant ar barzh gall Charles Baudelaire e Les Fleurs du mal ;\nLes Fleurs du mal[kemmañ | kemmañ ar vammenn]\nSetu linennoù ar barzh gall, e gwerzennoù deksilabennek, gant an droidigezh vrezhonek :\nDa lonkañ ma difronk habaskaet\nNetra ne dalvez goueled da wele ;\nEmañ klud an ankoun war da c'henoù,\nHag al Lethe o redek ez pokoù.\nAdtapet diwar « https://br.wikipedia.org/w/index.php?title=Lete&oldid=1961495 »


Karbonifer - Wikipedia\nPempvet marevezh ar Paleozoeg eo ar c'harbonifer, anvet ivez Marevezh ar glaou. Padet en deus eus diwezh an Devonian, 359,2 milion a vloavezhioù zo, betek deroù ar Permian, 299,0 milion a vloavezhioù zo. Evel evit an darn vrasañ eus ar marevezhioù koshañ eo anavezet mat ar gwiskadoù maen a verk e zeroù hag e ziwezh met diresis eo e deiziadur. Hervez ar gweleadoù glaou a furmas en e gerzh eo anvet ar c'harbonifer. Ar Missisippian eo anvet lodenn gentañ ar c'harbonifer hag eben zo badezet Pennsilvanian\n1.1 Pennsylvanian diwezhat Kasimovian\n1.2 Pennsylvanian krenn Moscovian\n1.3 Pennsylvanian abred Bashkirian/Morrowan\n1.4 Mississippian diwezhat Serpukhovian\n1.5 Mississippian krenn Visean\n1.6 Mississippian abred Tournezian (koshañ)\n3 Reier ha glaou\n4 Buhez ar c'harbonifer\n4.1 Divellkeineged ar morioù\nRannet eo ar c'harbonifer e daou ismarevezh, ar Mississippian hag ar Pennsilvanian, hag en un niver bras a ismareadoù:\nPennsylvanian diwezhat KasimovianAozañ\nPennsylvanian krenn MoscovianAozañ\nPennsylvanian abred Bashkirian/MorrowanAozañ\nMississippian diwezhat SerpukhovianAozañ\nMississippian krenn ViseanAozañ\nMississippian abred Tournezian (koshañ)Aozañ\nKiladeg ar morioù a verkas dibenn an Devonian ne badas ket. E-pad ar Misisippian e oa goloet darn vrasañ an izeldirioù gant morioù bas. Ar wrez a zigreskas war-dro penn-ahel ar su, avat, ha skornet e chomas su Gondwana e-pad an holl varevezh. N'anavezer ket hag e o ar skornegoù-se ar peurrest eus re dibenn an devonian pe o-doa en em furmet e-pad ar c'harbonifer. Levezon ebet war hiniad an trovanoù o-deus, avat. Koadegoù lagennek a greske 30° hepken diouzh bevenn ar skornegoù.\nE krenn ar marevevezh e tigreskas adarre live ar morioù ar pezh a voe abeg ul lazhadeg vihan. Da get ez eas un lodenn vras eus ar grinoided hag eus an ammonitoù. Merkout a ra an darvoud-se an harzhoù etre ar Misisippian hag ar Pennsilvanian.\nUn amzer ag orogeniezh oberiant e oa ar c'harbonifer. Kevandirioù ar su, hag a furme ar Gondwana a stokas ouzh Laurusia a-hed ar pezh a zo deut da vezañ biz Amerika hiziv. Degas a reas an dra-se an orogeniezh Hersiniek en Europa hag an orogeniezh Alleghaniek en Amerika. Brasaat a reas ivez ar menezioù Apalach dre grouiñ ar menezioù Ouachita er su dezho. En hevelep amzer e kejas darn vrasañ eus ar pezh a zo ar blakenn euraziatek hiziv gant Europa a-hed ar menezioù Oural. Sina ar Su ha Sina an Norzh hepken a chome dizalc'h. An dreistkevandir nevez, Pangea e anv, en-doa furm ur O.\nDaou veurvor a oa e-pad ar c'harbonifer : Panthalassa a c'holoe darn vrasañ an Douar ha Paleotethis a oa e kreiz Pangea. War-zigresk e oa ar meurveurioù arall ha da get ez ejont pa douezas ar c'hevandirioù a rible anezho.\nMeurvor Rheek (serret gant unvaniezh norzh ha su Amerika),\nMeurvor Oural (serret gant stokad Baltica ha Siberia)\nMeurvor Rak-Thethy (Serret gant stokad Sina an Norzh ha Siberia)\nReier ha glaouAozañ\nEn Europa ez a gwiskadoù raz, krag, skiltr ha glaou d'ober reier ar c'harbonifer. Asambles e furmont ar pezh a vez anvet cyclothems er Stadoù-Unanet ha coal measures e Breizh-Veur. Goueledennoù ar c'harbonifer abred a vez morel ar peurliesañ, ar pezh a zispleg disrannadur ar c'harbonifer e Amerikan an Norzh. Ar glaou furmet e-pad ar c'harbonifer a bourvezas darn vrasañ an trelosk evit an dispac'h greantel hag ur pouez armerzhel bras en-deus c'hoazh hiziv.\nEvit daou abeg e voe furmet glaou ar c'harbonifer. E-pad ar marevezh-se e tiwanas ar gwez kentañ gant plusk met ar bakteri barrek da ismoriñ al lignin. Mat tre e oa ar marevezh evit kreskadeg koadegoù geunniek bras. Daoust ma oa uhel a-walc'h live ar morioù izeloc'h e oa eget e-pad an devonian, ar pezh a frankizas kelc'hiadoù-aod bras. Kalz karbon a voe beuziet er reier, a pezh a voe kaoz d'ur c'hresk eus ar feur oksigen en atmosferenn. 35% a dizhas, war a greder, ar pezh a zegasas tanioù-gwall hag a aesaas diorrodigezh amprevaned ramz.\nE biz Amerika e vez boutinoc'h ar gweleoù morel e-pad deroù ar c'harbonifer eget e fin ar marevezh.\nBuhez ar c'harboniferAozañ\nDivellkeineged ar morioùAozañ\nEr meurvorioù e oa ar strolladoù pennañ ar foraminiferae, Anthozoae, bryozoae, brac'hiopodoù, ammonoided, ec'hinodermed (krinoided dreist holl),ha C'hondric'hthyed (ar bleizi-mor hag o c'herent).\nEvit ar wech kentañ e furme ar foraminiferae darn vrasañ eus faon ar morioù. Fonnus e oa ar fusulinae er pezh a zo hiziv Rusia, Sina, Japan ha Norzh-Amerika. Ar genadoù pennañ arall a oa Valvulinae, Endothyrae, Archaediscused, ha Saccamminae Kavout a reer kregin a radioloariae e chertoù ar Chulm e Devon hag e Kernev-Veur.\nAnavezet e vez ar spoue dre o spikuloù dreist holl. Ar genadoù pouezusañ a a zo Cotyliscus ha Girtycoelia. Paotiñ a ra ar c'houral. Ar furmoù pennañ a zo rugosa ( Canina, Corwenia, Neozaphrentis) ha Tabulata. Ar Bryozoa a zo fonnus e rannvroioù 'zo. Ar c'herentiad fonnusañ a zo ar fenestellidae hag a endalc'h ar Fenestellae, Polypora, hag an Archimedesed.\nFonnus e oa ar brac'hyopodoù ivez. Enderc'hel a raent ar broduktided, a dizhas reoù'zo, evel ar Gigantoproductus, tra m'o-doa reoù rall evel ar Chonetes furmoù hengouneloc'h. An athyridided, ar spiriferided, ar rhynchonellided, ha an derebratulided a zo boutin.\nAnnelided evel Spirorbis ha Serpulites a zo boutin ivez e-barzh an holl rannvroioù. E-touez ar vlodeged e kreskas e niver ha pouez an divgrogeneged. Ar genadoù boutinañ a zo Aviculopecten, Posidonomya, Nucula, Carbonicola, Edmondia, ha Modiola. Ar rostrokonc'hed evel Conocardium a zo boutin ivez.\nAr c'harbonifer war Palaeos.org\nAdtapet diwar « https://br.wikipedia.org/w/index.php?title=Karbonifer&oldid=1939935 »\nKemm diwezhañ d'an 10 C'hwe 2022 da 19:03\nKemmoù diwezhañ degaset d'ar bajenn-mañ d'an 10 C'hwe 2022, da 19:03.


Buoc'h - Wikipedia\n(Adkaset eus Annoar)\nUr vuoc'h (liester : buoc'hed, buoc'henned ; bioù evit ar re a zo maget da reiñ laezh), a vez graet eus parez ar spesad Bos taurus, a zo loened daskirier, kornek, bronnek ha pevarzroadek. Savet e vez ar buoc'hed evit o laezh pe o c'hig, hag evit kaout leueoù diwarno.\nUr vuoc'h hag he leue o tenañ\nUr vuoc'h o peuriñ gant he leue\n1 A leue da vuoc'h\n2.1 Maesa ar saout\n3 Troioù lavar\n5 Gerioù kar dre ar ster\nA leue da vuoc'hAozañ\nPa vez halet ar vuoc'h e vez maget he leue ganti: denañ e vamm a ra al leue ken na deuio ar c'houlz d'e zizonañ. Neuze e vo dispartiet ar c'holeed (tirvi yaouank) diouzh an annoared, pe onnered, ar buoc'hed yaouank.\nEn holl vroioù pe dost e vez maget buoc'hed. A-drugarez d'ar sevel-bioù ez eus kantmilionoù a vuoc'hed er bed a-bezh ; mar konter an holl saout : buoc'hed, tirvi, ejened, e c'haller lavarout ez eus 1 miliard 300 milion a bennoù chatal er bed.(Daveoù a vank)\nMaesa ar saoutAozañ\nGwechall, ha betek dibenn ar bloavezhioù 1950, e veze maesaet ar saout gant ar vugale, pa vezent lakaet da labourat abred, evel a veze graet abaoe an Henamzer. Ar paotr-saout a veze graet eus ar paotr a veze lakaet d'ober al labour.\nBremañ e vezont lakaet e parkoù gant orjal tredan tro-dro. Pa oa erruet an nevezinti er vro e veze lavaret paotr-saout elektrik anezhi.\nE Breizh eo a-bouez ar sevel-saout abalamour d'al laezh a vez implijet d'ober amann dreist-holl. Goro ar saout a veze graet gwechall gant an dorn, hag a oa labour ar merc'hed. Hiriv e vez graet gant mekanikoù, en ur c'hraou a vez graet sal-c'horo anezhi.\nTamm-ha-tamm avat eo aet war goazhañ lec'h an amann e buhez an dud.\nChom war chafod ar saout : chom war an douar, hep mont war vor.\nKomz galleg saout : galleg fall.\nHemañ zo evel buoc’h ar paour, na c’houlenn na gourvez na sevel (Le Trésor du Breton parlé)\nBuoc’h da zeskiñ : gorrek da zeskiñ.\nBezañ evel buoc’h Yann gaezh, n’he devoa na leue na laezh.\nPa larer hei! d’ar vuoc’h a ya a-raok Hel larer da doud ar vandenn.\nDiouzh he dent e vez goroet ar vuoc’h.\nPetra ‘servij kaout ur vuoc’h vat\nMa skuilh he laezh gant un taol troad ?\nPeoc'h! peoc'h! Lost ar vuoc'h\nZo ganeoc'h ! (Emañ ar gwir ganeoc'h)\nDiouzh an aez\nEo kas ar saout er-maez.\nRoit d’ar saout boued fraezh (= yac’hus)\nHag e savo dienn war al laezh.\nAr saout a zebr lann\nA vez druz o amann.\nbevin : kig bevin zo gwelloc'h eget kig saout\nbrochoù : anv fentus roet d'ar saout ; un aotrou kaoc'h-brochoù zo un den diwar ar maez, dizesk ha dizoare\nbual : loen kar d'ar vuoc'h\nbugen : kroc'hen buoc'h\nbugel : kar eo ar ger d'ar ger buoc'h, dre ar wrizienn henvrezhonek bu-, "loen kornek" ; diwar ar c'hentkeltieg *boukolios, diwar *bouk "loen kornek" hag ul lostger a dav "kas", alese (cy) bugail ha (ga) buachaill ; (kw) bugel en deus miret ar ster "maesaer" hepken — flogh eo ar ger evit hor "bugel".\nejen : tarv diskellet\nsaout-kig : savet evit o c'hig\nsaout-laezh: savet evit o laezh\nSellit ouzh ar ger buoc'h er\nAdtapet diwar « https://br.wikipedia.org/w/index.php?title=Buoc%27h&oldid=1996976 »\nKemm diwezhañ d'an 2 Mez 2022 da 16:30\nKemmoù diwezhañ degaset d'ar bajenn-mañ d'an 2 Mez 2022, da 16:30.


Helmut Fritz - Wikipedia\n(Adkaset eus Éric Greff)\nHelmut Fritz eo anv-kaner Éric Greff, ur c'haner gall eo, a orin eus Béning-lès-Saint-Avold (Moselle). Ganet eo d'an 19 a viz Gouere 1975 e Forbach. Brudet eo bet gant e single Ça m'énerve, ur ganaouenn sonerezh tredan, deuet er-maez e 2009. Kemer a ra perzh ur c'haner alaman. Laurent Konrad eo ar produer.\nE bladenn gentañ, En Observation, a zo deuet er-maez d'an 22 a viz Even 2009 er stalioù ha d'ar 15 a viz Even 2009 e stumm niverel.\n1 Buhezskrid faos\nBuhezskrid faos[kemmañ | kemmañ ar vammenn]\nEvit tostaat an anv-kaner d'ar ganaouenn Ça m'énerve eo bet ijinet an dudenn Helmut Fritz gant ur buhezskrid faos.\nGanet e vije e Reinbek (Alamagn), Helmut Günter von Fritz e vije mab nemetañ Rudy von Fritz hag Annegret Spiegeln.\nE dud a vije perc'henn Fritzhoff, un embregerezh bihan da sevel stammennoù, a-drugarez d'o embregerezh e c'hounezont un tamm arc'hant. Eürus e vevont memes tra.\nE 1998 e vije marvet tad-kozh Helmut, ar baron Titten von Fritz, pavatet e vije bet gant ur pemoc'h-gouez pa oa o chaseal. Helmut eo pennhêr 300 milion a deutschemark. Pinvidik met pizh hag e pren ur vespa rankontr, reiñ a ra peadra d'e dud hag ez a kuit eus Alamagn.\nMont a ra da vevañ da Bariz, a-drugarez d'an arc'hant en deus bet e krog da gaout ur vuhez mondian ha da brofitañ eus tiez-debriñ a galite Pariz. Dibab a ra ivez gwiskañ dilhad neo-dandy flamm. Kregiñ a ra memes tra ar vuhez nevez-se da vezañ ur pouez evitañ (termeniñ a ra e vuhez evel, un vie d'« heureux porte-monnaie »).\nE 2009 eo re evitañ, enoeet betek re eo. Re a nozvezhioù dibaouez, a festoù, a haute couture... Fuloret ruz eo ! C'hoant en deus komz gant unan bennak, ha setu e kej gant an DJ Laurent Konrad pa oa o c'hortoz dirak Virgin Galactic. An soner-mañ a ginnig dezhañ enrollañ e vuhez dindan stumm ur ganaouenn.\nAr single Ça m'énerve, ingalet gant Sony Music Entertainment a zo deuet er-maez e miz Meurzh 2009. Helmut Fritz a implij an name dropping, en ur venegiñ ar bar hôtel Costes, ar merkoù dilhad Zadig & Voltaire ha Billionaire Couture hag ar merk botoù Jimmy Choo.\nÇa m'énerve (Extended mix)\nPartout (deuet er maez d'ar 26 a viz Mae 2009)\nÇa gère (deuet er maez d'ar 2 viz Mezheven 2009)\nMiss France (deuet er maez d'ar 9 viz Mezheven 2009)\nRenkamant ar werzhadennoù\n2009 Ça m'énerve 1 3 8 En Observation\nMiss France 7 15 55\n2010 Ça Gère 14 — —\n(fr) Lec'hienn ofisiel Helmut Fritz\n(fr) Forum war Helmut Fritz\n↑ Pennad ar gazetenn Républicain Lorrain\n↑ Interview war parismatch.com\n↑ Da brenañ er FNAC\nAdtapet diwar « https://br.wikipedia.org/w/index.php?title=Helmut_Fritz&oldid=1640858 »\nKemmoù diwezhañ degaset d'ar bajenn-mañ d'an 20 Ebr 2015, da 11:34.


Deuet e oa ar sizhun-mañ Brieg Guerveno hag e strollad da labourat gant hor skolajidi 3de klas war o raktres KPE "sevel ur ganaouenn". Deuet eo brav an disoc'h ganto. Trugarez da Brieg, d'ar sonerien, da Ti ar Vro evit bezañ sikouret...\nCHANTER BET ER SKOLAJ\nSetu disoc'hoù ar Breved. Gourc'hemennoù d'an holl 3deidi. - DNB 2017.pdf\nStummadur d'ar jestroù saveteiñ\nAn holl dredeidi a zo bet o heuliañ ur frapad kentañ sikour. Ne oa ket ar PSC1 met ur stummadur a-bouez memestra, enni ar jestroù saveteiñ retañ, hag anvet alese "Les gestes qui sauvent".E-pad teir eurvezh eo bet ar skolajidi, dre...\nGOUEL 20 VLOAZ AR SKOLAJ


Pajenn:Morvan - Buez ar Zent, 1894.djvu/551 - Wikimammenn\nPajenn:Morvan - Buez ar Zent, 1894.djvu/551\n8 a Eost\nsant siriak, sant larg ha sant smaragd\nbenn toullet gant spern, he zaouarn hag he dreid treuzet gant tachou. Nebeuta a c’hellann da ober evithan eo mervel var al ludu gant eur zae reun enn dro d’am c’horf. »\nHe varo euruz a erruaz d’ar 7 a viz eost euz ar bloaz 1547, er seizved blavez ha tri-ugent euz he oad. Doue a ziskleriaz be zantelez dre eunn niver braz a viraklou, hag ar pab Klemant X hen lakeaz var roll ar Zent er bloaz 1661.\nEnn Urs a zo bet savet gant saut Kajetan e vever divar ann aluzenn ; mes n’euz ket a gounje da vont da glask, hag ar venac’h a renk gortoz ken na blij gant eunn den mad bennag digas d’ezho pe a dra da zibri. Goulskoude, abaoue ouspenn tri c’hant vloaz zo m’eo bet savet ann Urs-se, n’euz bet biskoaz manket netra d’ann Tadou a zo ennhan : Providans Doue e deuz ato pourveet d’ho holl ezommou. Goude eunn hevelep kentel, piou a c’hellfe difiziout euz a Brovidans Doue ? Mar bezit bepred aketuz da zervicha Doue, Doue en devezo ive soursi ac’hanoc’h bepred, hag ober a rafe kentoc’h eur mirakl enn ho kenver eged ho lezel enn abandoun.\nann eizved devez a viz eost\nSANT SIRIAK, SANT LARG HA SANT SMARAGD, MERZERIEN\nAnn impalaer Maksimian, o veza roet urs da zevel eur palez kaer e Rom, a goundaonaz ar gristenien da zarbar ar vansounerien. Ar gristenien geiz-se a ioa truez ho doare ; rak dougen a renkent sammou mein hag a bep seurt traou all var ho chouk, ha n’o doa ket hanter-voued da zibri. Mes eunn den pinvidik euz a gear, hag hen kristen ive, a lakea kas boued d’ezho dre guz, hag evit ar gefridi-ze a drugarez ec’h en em zerviche euz a Ziriak, Larg ha Smaragd.\nAr re-ma a ioa tri zen iaouank leun a feiz, hag enn eur gas d’ann darbarerien pe a dra da rapari nerz ho c’horf, ne espernent netra ken nebeut evit rei eunn nerz nevez d’ho c’haloun. Ar pab sant Marsellin, o veza kle-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/551&oldid=137772 »


Pajenn:Le Clerc - Ma beaj Jeruzalem, 1902.djvu/344 - Wikimammenn\nPajenn:Le Clerc - Ma beaj Jeruzalem, 1902.djvu/344\nBe ar Rouane. — ’Læc’h e vije laket gwech-all ar c’horfo maro\nPemp munuten a zo da gerzet evit mont euz a Zant-Stefan da Ve ar Rouane. Petore rouane ’ta a zo bet douaret aman ? Larout a rer eo rouane Juda. Mes na ver ket sur a ze. Kredi a rer kentoc’h, breman, eo bet kleuzet ar be-man gant eur brinsez gristen, war zibenn ar c’hentan kantved, eviti ha ’vit he bugale.\nBepred eo e oa kaer aoalc’h ar be ’vit digemer korfo rouane.\nEur viñz ledan, ha kalz a bazenno enni, a zo da zisken : d’eul leuren ledan e kas, mogerio roc’hel endro d’ei e bep tu. En tu an hanter-noz e weler siterno koz, karget a zour evit an dioaller hag e dud : kos beio, emichans. Tremenomp dre eun toull a zo græt ’barz moger an tu kle. Setu eul leuren all brasoc’h c’hoaz ’vit eben : bean ’zo dindani eur gorden douar.\nKleuzet eo ive ’barz ar roc’hel beo, ha dizolo ’vel an hini gentan hag ar viñz. En tu ar c’hreiste, ’vit-se, eur gampr hir harpet war daou bost, ’vel eur c’harti, hag en he diaraug, ’uz d’ar pilhero, mein kizellet euz ar c’haeran.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/344&oldid=105326 »\nKemmoù diwezhañ degaset d'ar bajenn-mañ d'an 9 Eos 2017, da 16:17.


Snow Patrol o seniñ e Utrecht e-kerzh Eyes Open Tour.\nSnow Patrol a zo ur strollad sonerezh rock hag a zo e izili a-vremañ Gary Lightbody (kan ha gitar), Jonny Quinn (taboulinoù), Nathan Connolly (gitar ha laz-kan), Tom Simpson (piano) ha Paul Wilson (gitar boud ha laz-kan). Gantañ ez eus embannet c'hwec'h pladenn bet gwerzhet muioc'h eget 10 milion a skouerennoù anezho.\nPolarbears a oa anv kentañ ar strollad pa voe krouet e 1994 gant Lightbody ha McClelland, an daou anezho war o studi e skol-veur Dùn Dèagh. E Norzhiwerzhon eo bet ganet an daou baotr hag an darn vrasañ eus sonerien ar strollad a-vremañ (Lightbody ha Quinn e Beannchar, Connolly e Béal Feirste; Simpson ha Wilson zo bet ganet e Bro-Skos). Abalamour d'ur strollad amerikan anvet eveltañ e rankas ar strollad kemmañ e anv e Snow Patrol (Ged Erc'h). E 1998 ha 2001 e embannjont o div bladenn gentañ, Songs for Polarbears ha When It’s All Over We Still Have to Clear Up, hag a chomas dizanavezet. An trede pladenn a voe an hini gentañ a reas berzh er Stadoù-Unanet ha berzh-bras e Breizh-Veur: Final Straw a voe embannet teir gwezh a-drugarez dreist-holl d'ar ganaouenn "Run". Diwar neuze e teuas da vezañ anavezet an Norzhiwerzhoniz ha pedet e voent gant ar strollad mil-brudet U2 da seniñ adsonadegoù Vertigo Tour e-kerzh an hañvezh 2005. Da-heul e oa gourgortozet pladenn nevez Snow Patrol a roas an anv Eyes Open dezhi. D'ar 1añ a viz Mae 2006 e voe embannet er bed a-bezh nemet er Stadoù-Unanet ma voe gortozet betek an 9 a viz Mae. Ur bladenn rock an hini eo Eyes Open, aozet war-dro un istor a garantez hag a skrivas Lightbody e holl bozioù. Berzh kaer a reas, ar bladenn muiañ gwerzhet gant ar strollad: 5 milion a skouerennoù anezhi gwerzhet er bed-holl, gwellañ gwerzh ar bloavezh 2006 er Rouantelezh-Unanet, 8vet pladenn muiañ-gwerzhet gant al lec'hienn Amazon e-pad an dekvedad. Meur a sizhunvezh e chomas e penn ar gwerzhioù er Rouantelezh-Unanet, en Iwerzhon, en Izelvroioù, e Zeland-Nevez hag en Aostralia. Tennet e voe diouti meur a ganaouenn, en o zouez an hini ar muiañ-anavezet eus ar strollad: "Chasing Cars". Ur wezh echu gant 181 sonadeg an droiad Eyes Open Tour ez eas izili ar strollad da labourat war ur bladenn nevez hag a felle dezho souezhañ an dud ganti. A Hundred Million Suns e voe anvet. Daoust dezhañ da vezañ brud gantañ e werzhas Snow Patrol kalz nebeutoc'h a bladennoù (300 000 hepken er Rouantelezh-Unanet), kredapl abalamour d'an diouer a ganaouenn-ditl ha da donioù nevez e sonerezh. Taking Back the Cities Tour hag e lakaas da foetañ bro e Norzhamerika, en Europa, e Suafrika hag en Aostralia. Implijout a reas Snow Patrol e amzer evit labourat war e c'hwec'hvet pladenn o kenderc'hel da glask degas liesseurted d'e sonerezh. En diwezh e voe dibabet pevarzek kanaouenn evit sevel e bladenn hirañ: Fallen Empires, embannet d'ar 14 a viz Du 2011.\nAn darn vrasañ eus izili ar Ged a gemeras perzh asambles e raktresoù all: The Reindeer Section, ur strollad sonerien rock a Vro-Skos bodet evit enrollañ prim div bladenn, ha Tired Pony, ur raktres indie-folk savet gant Lighbody hag a enrollas The Place We Ran From dindan ur sizhunvezh .\nPladennoù dastumad[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Snow_Patrol&oldid=1474640 »\nKemmoù diwezhañ degaset d'ar bajenn-mañ d'an 4 Ebr 2013, da 19:40.


Dafydd Penmachno Goch pe Dafydd ap Dafydd ap Gruffudd a vije bet mab bastard da Dafydd ap Gruffudd, a oa diwezhañ priñs Kembre (Kerzu 1282 - Mezheven 1283) goude marv e vreur Llywelyn ap Gruffudd e Cilmeri e 1282.\nE dad Dafydd ap Gruffudd a oa dimezet da Elizabeth Ferrers hag en doa bet daou vab hag ur verc'h: Llywelyn, Owain ha Gwladys. Mervel a eure an daou vab e kastell Bristol ha Gwladys a voe bac'het e kouent Sixhills e Lincolnshire. Seizh merc'h bastard en dije bet ivez met tra ne ouzer anezho. Tra ebet ivez ne ouzer eus buhez Dafydd Goch. Diouzh e anv e c'haller soñjal e oa ruz e vlev, pe neuze e oa ganet er gwad. E vamm a oa anvet Tangwystl ferch Owain Fflam met mann ebet all ne ouzer anezhi. Dimeziñ a eure Dafydd da Angharad ferch Heilyn.\nUr mab en doe, Gruffudd ap Dafydd Goch, marvet war-dro 1365 ha beziet en iliz Betws-y-Coed: ur maen zo enni en enor dezhañ ma veneger e hendadoù. Ur verc'h en doa, Gwenllian,a zimezas da Gruffudd ap Iorwerth, baron Edeirnion.\nGruffudd ap Dafydd Goch en dije bet ur mab anvet Gruffudd Fychan ap Gruffudd, ha hennezh en doe ur mab anvet Gruffudd Leiaf a oa barzh hag un englyn zo skrivet e Cwrtmawr. Ar Gruffudd-se en devoa bet ur mab anvet Ieuan ap Gruffudd Leiaf hag a oa barzh ivez.\nJ. Beverley Smith, Llywelyn ap Gruffud, Prince of Wales, Gwasg Prifysgol Cymru/University of Wales Press, 2014, (ISBN 978-1-78316-006-8) (en)\nAdtapet diwar « https://br.wikipedia.org/w/index.php?title=Dafydd_Goch&oldid=1624463 »\nGanedigezhioù ar bloavezhioù 1270\nKemmoù diwezhañ degaset d'ar bajenn-mañ d'an 1 Meu 2015, da 20:43.


Sir Edward Burne-Jones (28 a viz Eost 1833 e Birmingham – 17 a viz Even 1898 e Londrez) a oa ul livour breizveuriat, ezel eus al luskad rakrafaelour.\nEdward Burne-Jones, luc'hengravadur gant e vab Philip Burne-Jones, 1898\nMervel a reas e vamm un nebeud deizioù goude e c'hanedigezh, neuze e voe desavet gant e dad. E Birmingham edo o chom betek e 20 vloaz. Er skol e oa barrek war ar matematik hag an tresañ.\nE 1853 ez eas da studiañ da Exeter College en Oxford, hag eno e kejas gant William Morris. E 1855 ez ejont da veajiñ asambles e norzh Frañs. Ur wech distro e tivizas Burne-Jones e teufe da vezañ livour, tra ma tivizas Morris e vefe savour.\nAn daou anezho a guitaas Oxford e 1856 hep bezañ tapet diplom ebet. Er memes ranndi edont o chom e Londrez. Er ranndi-se e oa bet al livourien Dante Gabriel Rossetti ha Walter Deverell araozo. War-bouez un nebeud kentelioù gant Rossetti e teskas Burne-Jones e-unan. E oberennoù kentañ a voe tresadennoù ha dourlivadurioù diazezet war dodennoù al lennegezh romantel.\nE 1860 e timezas gant Georgina McDonald. En em staliañ a rejont en un ti a oa bet perc'hennet gant al livour Henry Wallis, ha darempredoù o doe gant Morris hag e wreg. Burne-Jones a c'hounezas e damm bara dre dresañ evit krouerien gwer-livet, hag an treser implijet ar muiañ gant ar gompagnunezh savet gant Morris e voe.\nEn 1862 e veajas da Italia evit an eil gwech (e veaj kentañ en doa graet e 1858), gant e wreg hag ar buruteller John Ruskin. Er memes mare e tiazezas e stil, ennañ elefennoù rakrafaelour, re glasel ha re all a denne da arzourien gentidik Italia.\nBurne-Jones a blije dezhañ livañ tud, peurliesañ dre sellout outo. Sed ar pezh a reas bemdez azalek 1867. E 1870 e voe lakaet diaes abalamour da daou dra. Reuz a savas abalamour d'e daolenn Phyllis and Demophoön, ma tiskoueze ur c'houblad en e noazh, ha neuze e rankas reiñ e zilez eus Old Watercolour Society, padal e oa bet ezel anezhi abaoe 1864. Reuz a savas ivez abalamour d'e zarempred gant Maria Zambaco, ur plac'h hag a oa implijet da skouer gantañ.\nEdward Burne-Jonez (a-gleiz) ha William Morris (a-zehou) e 1874.\nStagañ a reas da vat gant an eoullivañ, ha brudet e teuas da vezañ. E Frañs e voe brudet ivez, ha meur a oberenn diwar e zorn a voe diskouezet e Diskouezadeg etrevroadel 1878 e Pariz. Er memes koulz e livas taolennoù brudet evel The Golden Stairs (1880) ha King Cophetua and the Beggar Maid (1884), hag a c'haller gwelout en Tate Gallery e Londrez.\nKenderc'hel a reas ivez da genlabourat gant Morris, hag e dresadennoù a voe implijet da ginklañ karreladurioù, pianoioù, bravigoù, dilhad c'hoariva ha pallennoù-moger.\nE 1885 e voe degemeret en Akademiezh Livañ ar Roue, daoust ma ne oa ket tre a-du. Ur wech nemetken e tiskouezas e oberennoù, hag e zilez a roas e 1893. E 1894 e voe noblet gant William Ewart Gladstone.\nPlakenn da enoriñ Edward Burne-Jones ouzh moger e di e Birmingham\nE-touez an oberennoù diwezhañ savet gantañ e voe ar 57 skeudenn a voe implijet e-barzh embannadur oberenn glok Chaucer (1895), embannet gant Kelmscott Press, hag a oa renet gant Morris.\nHoalerezh Merzhin (1874)\nEmgav Perse (1877)\nAn ael (1881)\nAr Veilh (1882)\nMintin an dasorc'hidigezh (1882)\nAr gwall benn (1886-87)\nKarantez e-kreiz an dismantroù (1894)\nKousk diwezhañ Arzhur (lodenn, 1898)\nStephen Wildman, Edward Burne-Jones 1833–1898 — Un maître anglais de l'imaginaire, Réunion des Musées Nationaux, 1999, ISBN 2-7118-3763-7\nSir Edward Burne-Jones en Art Renewal Center\nAdtapet diwar « https://br.wikipedia.org/w/index.php?title=Edward_Burne-Jones&oldid=1613598 »\nKemm diwezhañ d'an 19 Gen 2015 da 11:27\nKemmoù diwezhañ degaset d'ar bajenn-mañ d'an 19 Gen 2015, da 11:27.


Loeiz an Dall, ganet en Autun (Saône-et-Loire hiriv) war-dro 880 pe 883, ha marvet d'an 28 a viz Mezheven 928 e Vienne (Isère hiriv), a voe roue Provañs adalek 887, roue Italia adalek 900, hag Impalaer Santel evel Loeiz III, etre 901 ha 905.\nRoue Provañs hag Impalaer ar C'hornôg[kemmañ | kemmañ ar vammenn]\nWar-lerc'h marv e dad Boson, e miz Genver 887, e voe anvet da roue Provañs (eus 887 betek 928), met bihanik e oa, hag e vamm an hini eo a renas da c'hortoz, gant skoazell Richarzh II Bourgogne, lesanvet Richarzh ar Justisour, breur d'he fried Voson. En miz Mae 887 e kasas Ermengard he mab da gaout an impalaer Karl III, ha n'en doa bugel ebet, abalamour dezhañ da advabañ Loeiz. En miz Mae 889 ez eas-hi da gaout Arnulf Karintia, dug Karintia a oa bet anvet da roue Germania, d'ober he le dezhañ. En 890, e Valence, e voe dilennet Loeiz, gant kuzul an eskibien ha priñsed, da roue Arle, roue Provañs, ha roue Bourgogn. En 894 ez eas ar roue Loeiz da ober e le a feladed d'ar roue Arnulf Germania. En 896 e stourmas ouzh ar Sarazined a oa oc'h ober freuz ha reuz e Provañs.\nAdtapet diwar « https://br.wikipedia.org/w/index.php?title=Loeiz_III_an_Dall&oldid=1990162 »\nKemmoù diwezhañ degaset d'ar bajenn-mañ d'an 2 Mae 2022, da 14:53.


Panjab (Pakistan) - Wikipedia\nProviñs Panjab e Pakistan\nPanjab (ourdoueg, pandjabeg: پنجاب, panj-āb, "pemp dour", "pemp stêr") zo ur broviñs eus Pakistan, an eil proviñs vrasañ war-lerc'h Baloutchistan, hag an hini bobletañ, gant 110 012 442 a dud e 2017.\nEn-dro da Banjab emañ Sindh, Baloutchistan, Khyber Pakhtunkhwa, tiriad Islamabad hag Azad Kashmir e tu Pakistan, ha Panjab, Rajasthan ha Jammu ha Kachmir e tu India. Lahore eo ar gêr-benn, ur gêr a bouez evit Pakistan a-fet ar sevenadur, an istor, an ekonomiez hag al lec'h m'eo diazezet industriezh sinema Pakistan.\nTudet eo Panjab abaoe pell zo. Er vro-se e voe kavet ar roudoù kentañ eus Sevenadur Traoñienn an Indus (2600 vloaz kent J.K.), e Harappa. Meur a lec'hienn eus ar Glad bedel, gwarezet gant UNESCO, zo e Panjab, evel Liorzhoù Shalimar, Kreñvlec'h Lahore pe Kreñvlec'h Rohtas.\n↑ "Bollywood to Lollywood". Retrieved on 14 Gouere 2016. Archived from the original on 26 Eost 2016.\n↑ Properties inscribed on the World Heritage List - Pakistan\nAdtapet diwar « https://br.wikipedia.org/w/index.php?title=Panjab_(Pakistan)&oldid=1934605 »


Kefridioù Ofis ar Brezhoneg\nHon tachenn oberiantiz\nAnavezout an Ofis Publik\nGant Ofis Publik ar Brezhoneg ez eus ur gefridi hollek evit kas implij ar yezh war-raok war an holl dachennoù. .\nUn aozadur terkerezh yezhel eo an Ofis Publik.\nOber a reer terkadur yezhel eus aozadur hollek ar yezhoù war an tiriad-mañ-tiriad. Lakaet ez eus da bal dezhañ skoazellañ da lakaat e plas binvioù evit bastañ da ezhommoù yezh ur bobl bennak. Evit ar wech ez eus bet lakaet kemm etre terkañ statud ar yezh ha terkañ ar yezh end-eeun.\nTerkañ statud ar yezh\nTerkañ statud ar yezh a denn d'al lezennoù ha d'ar politikerezh yezh, kraf ar yezhoù ofisiel peurgetket, an darempred etre ar yezhoù-se hag ar re n'int ket ofisiel, h.a. Evit a sell ouzh ar brezhoneg, n'en deus ket ar C'huzul-rannvro droed da embann lezennoù, setu ne c'hall ket emellout eus statud ar yezh war-eeun. Koulskoude ez eus tu da ziazezañ ur politikerezh evit ar yezh, an deskiñ, an anaoudegezh hag an implij anezhi, rak bezañ ma vez goulennet groñs gant al lezenn implijout ar galleg, ne vir ket honnezh a ober gant div yezh.\nTerkañ ar yezh a sell ouzh diorren hag aozañ danvez diabarzh ar yezh, eleze krouiñ gerioù nevez, skoueriekaat ha reoliañ ar reizhskrivadur pe ar yezhadur, h.a.\nWar ar pemdez e vast servijoù an Ofis Publik da ezhommoù nevez ar gomzerien ha da re ar strollegezhioù. Aozet eo e servijoù a-benn bremañ evit a denn d'an treiñ, d'an dermenadurezh ha d'ar skoueriekaat anvioù-lec'h hag anvioù-tud breizhek.\nUnan eus ar palioù pennañ a glasker tizhout eo kaout an diazezoù skiantel rekis evit anavezout da vat stad sokioyezhoniel Breizh. Diwar se e c'haller kinnig ar politikerezhioù yezh azasañ evit terriñ digresk an implij eus ar yezh ha suraat treuzvuhez ar brezhoneg evel yezh vev ha yezh kehentiñ er gevredigezh evit ar remziadoù da zont.


Neustria - Wikipedia\nNeustria en Impalaeriezh frank eus 481 da 814\nNeustria en 852\nNeustria a oa ur rouantelezh frank e gwalarn Galia er VIvet kantved. Krediñ a reer edo ar gêrbenn e Soissons.\nDont a rafe anv Neustria eus ar ger frankek Niuster , « an nevesañ », met savet e vije bet an anv 100 vloaz war-lerc'h ar rouantelezh.\n1 Istor Neustria\n2 Eus Neustria da Normandi\n4 Liammoù all\nIstor Neustria[kemmañ | kemmañ ar vammenn]\nKrouet e oa bet Neustria pa voe rannet rouantelezh Hlodwig Iañ (pe Clovis hervez ar galleg a vremañ) war-lerc'h e varv e 511 e div lodenn, Neustria hag Aostrazia. Mont a reas Neustria gant Hlotar Iañ, a renas 50 vloaz, hag a zeuas a-benn da adunvaniñ rouantelezh e dad. An eil rouantelezh vras krouet gant ar Franked e oa diwar an douaroù aloubet diwar-goust Syagrius\nBevennet e oa gant ar stêr Liger er c'hreisteiz, ar Meurvor Atlantel ha rouantelezhioù Breizh er c'hornôg, ha Champagn er reter, met mont a rae betek Flandrez en hanternoz.\nPa varvas Hlotar en 561 e voe rannet ar rouantelezh frank adarre, etre e bevar mab en taol-mañ: Caribert Iañ, Gontran Iañ, Sigebert Iañ ha Chilperig Iañ. Gant Chilperig eo ez eas Neustria.\nPa varvas Chilperig avat en 584 ne oa ket gwall gozh e vab Hlotar II: un toullad mizioù nemetken. E 613 e teuas da vout roue ar Franked dre ma lakaas e grabanoù war Aostrazia, war lerc'h marv Teodorig II Bourgogn (Thierry gant ar C'hallaoued) , ha war Akwitania war un dro.\nPa varvas Hlotar III en 674 e voe lakaet ar roue Teodorig III e penn gant tud Aostrazia. E-keit-se e oa deuet Akitania da vout dizalc'h. Hogen n'eo ket gant Teodorig e oa ar galloud gwirion met gant Berchar, maer ar palez. Trec'het e voe e 687 gant maer ar palez Aostrazia, Pepin Herstal, en emgann Tertry, ur gêriadenn eus Pikardi tost da b-Péronne. Diwar neuze e vo echu da rouaned Neustria klask kemer penn rouantelezhioù ar Franked: dindan Aostrazia e vo, e-dalc'h an Arnulfeien. Chom a raio ar c'hemm entre Neustria, Aostrazia ha Bourgogn ur pennad c'hoazh met monta raio da get tammig ha tammig. Goude Feuremglev Verdun en 843 ne vo ken nemet anv kornôg ar rouantelezh.\nPa voe sinet Feuremglev Angers e 851 entre rouantelezh ar Franked ha Breizh e voe kollet gant Neustria broioù Roazhon ha Naoned a voe staget ouzh Breizh. Ar vro-se, a vo anvet Breizh-Uhel, ne voe ket brezhonekaet.\nEus Neustria da Normandi[kemmañ | kemmañ ar vammenn]\nDa goll ez eas an anv pa voe kemeret hini Northmannia pe Normandi, pa voe roet d'ar Viking Rollon hervez emglev Saint-Clair-sur-Epte en 911.\nLiammoù all[kemmañ | kemmañ ar vammenn]\nmaer ar palez\nAdtapet diwar « https://br.wikipedia.org/w/index.php?title=Neustria&oldid=1863129 »\nKemmoù diwezhañ degaset d'ar bajenn-mañ d'an 12 Gen 2020, da 16:55.


Selaou an dañs, ur gronikenn get Morvan Jégou - Ti Douar Alre\nKronikenn niv. 5 : Ar bal\nKronikenn niv. 4 : An dro\nTon da selaou : An dro\nKronikenn niv. 3 : an teroueroù\nKartennoù : 1 / 2\nKronikenn niv. 2 : orinoù dañsoù Breizh (eil lodenn)\nKronikenn niv. 1 : orinoù dansoù Breizh (1añ lodenn)\nUn nebeut tonioù a c'heller selaou en linenn :


Un anv eus Korea eo Park Geun-hye ; Park eo an anv-familh.\nPark Geun-hye e 2011\nPark Geun-hye ha Dilma Rousseff prezidantez Brazil. An div a voe skarzhet abalamour da aferioù arc'hant\nManifestadeg da c'houlenn ma vefe skarzhet Park Geun-hye\nPark Geun-hye (koreaneg 박근혜), bet ganet d'an 2 a viz C'hwevrer 1952, zo ur bolitikourez eus Sukorea a zo bet 11vet Prezidant Sukorea adalek ar 25 a viz C'hwevrer 2013 betek an 10 a viz Meurzh 2017, ar c'hentañ maouez e oa bet da dizhout ar post-se. Merc'h eo-hi da Park Chung-hee, a oa bet prezidant Sukorea goude Taol-Stad ar 16 a viz Mae ha chomet er galloud etre 1963 ha 1979.\nD'an 9 a viz Kerzu 2016 e oa bet digadoriet Park Geun-hye gant bodad broadel Sukorea a damalle dezhi bezañ bet harpet embregerezhioù bras da gaout kevratoù gant ar Stad. Barnet e voe an digadoriañ gant lez-varn vonreizhel ar vro ha d'an 10 a viz Meurzh 2017 e voe kadarnaet diviz ar vodadeg ha torret Park Geun-hye diouzh he c'harg da vat.\nPark Chung-hee tad Park Geun-hye e-pad an taol-stad e 1961.\nAdtapet diwar « https://br.wikipedia.org/w/index.php?title=Park_Geun-hye&oldid=1744602 »\nKemmoù diwezhañ degaset d'ar bajenn-mañ d'an 31 Meu 2017, da 15:17.


Degemer > Kenavo-anna-vari\nGoude bezañ bet labouret en Telegram, kaset war-raok raktresoù war dachenn europa, ha bezañ bet eil vaerez e Kemper, he deus Anna-Vari Chapalain tapet renerezh Diwan e 2001. Un distro gant ur rol nevez, goude bezañ bet e-touez ar familhoù kentañ o deus krouet Diwan.\nPeseurt darvoudoù o deus merket da red micher e-giz renerez Diwan ?\nBuhez renerez Diwan a zo kas ar vag vras war-raok war ar pemdez gant an holl vartoloded e bourzh. Darvoudoù bras ‘zo a-wechoù, da skouer e 2002 an emglev gant an Deskadurezh stad evit enframmañ Diwan er statud publik hag a zo bet nullet, pe c’hoazh enkadennoù ekonomikel, an hini diwezhañ o vezañ diviz ar gouarnamant, e-kreiz an hañv 2017, da lemel ar c’hevratoù skoazellet eus ar skolioù. Kement-mañ o vezañ lakaet sklaer e oa ret da Ziwan adlakaat da bennaenn gwellaat he statud. Darvoudoù ‘zo a ziskouez ez eo ret stourm atav evit ma vefe anavezet Diwan da vat, ha kement-mañ pa emaomp o vont war-zu 50 vloaz ar rouedad !\nPeseurt santimant ‘peus en ur guitaat ar rouedad ?\nUn tamm fromet on, koulskoude ez on seder pa ouzon ez eus tud all ha rummadoù nevez evit kas da benn ar gefridi. Ur blijadur eo bet labourat gant implijidi Diwan, er servijoù hag er skolioù. An darempredoù pemdeziek-se a skoazell kalz pa vez start buhez ar rouedad. Ar fed labourat gant tud a-youl vat, er c’huzul-merañ hag er burev, disheñvel-mat an eil re hag ar re all, en deus digaset din ul lod plijus en darempredoù.\nPenaos e welez dazont Diwan ?\nN’em eus douetañs ebet war ar fed e teuimp a-benn da solutat hon statud ha da vezañ degemeret da vat gant ar Stad, met n’ouzon ket a-benn pegeit. Ne c’hell ket bezañ mod-all gant ma vo prest an holl da genderc’hel da stourm war-zu ar pal, rak n’eo ket an aluzen a vez goulennet met just ar pezh a zo dleet d’ar vugale ha krennarded hag a zo skolidi Diwan.\nPeseurt raktresoù hiniennel emaout e soñj prientiñ ?\nN’em eus ket bet amzer da soñjal e raktresoù hiniennel evidon met dre ma ‘z on bet dilennet e ti-kêr Kemper ar bloaz-mañ, em eus spi da gaout tro da genderc’hel da labourat evit plas ar brezhoneg er gevredigezh.\nTrugarez vras da Anna-Vari evit he bloavezhioù gouestlet da Ziwan ! Bremañ eo tro Gregor Mazo, brezhoneger ha tad daou vugel e Diwan, da adkemer post rener ar gevredigezh. Kalon vat dezhañ !\nE miz Gwengolo 2016 e oa bet digoret skol Diwan Sant-Ervlan gant 16 skoliad er skol-vamm. 41 skoliad zo bremañ er skol hag en o zouez...\nUr skol nevez hag ul lise nevez evit Diwan ! Loc’het eo ar skolidi ha skipailhoù ar skolioù, skolajoù ha liseoù gant un distro-skol...


E ti ar re Redi e vez klevet ar mamma o streviñ hec’h alioù profitapl a-dreuz hag a-hed e-doug an deiz.\n- Carlotta, merc’hig-me, ma ne zirouestlez ket bravoc’h da vlev e teuio al laou e-barzh ! ‘Mod-se ‘vez ingal : ur pennad blev digempenn, ha dao ! laou e-barzh.\n- Kribet ‘m eus anezhe div wech dija hiziv, Mamma. Ha n’eus forzh penaos, ‘m eus ket gwelet al liv eus ul laouenn enne morse.\n- Livia, ma c’hoantennig ! N’eo ket dit an hiviz hag ar sae lous a zo o ruzañ amañ evel ur bern truilhoù ?\n- Geo, Mamma, cheñchet ‘m boa anezhe dec’h da noz, ha ‘m eus ket bet amzer da gannañ anezhe evit c’hoazh.\n- Ha ne ouezez ket, plac’h yaouank penn skañv, e teu al logod er bed gant hivizoù merc’hed lous ? Un hiviz lous, un tamm bleud chomet da gozhiñ hag ur bozadig gwinizh zo trawalc’h da grouiñ logod. Goulenn gant da dad ma ne gredez ket ac’hanon : se zo bet skrivet meur a wech gant ar ouizieien.\n- Goût a ran, Mamma.\n- Francesco, tamm lankon bras ! Na evez ket kement-se a zour, ‘mod all e kresko gleskered en da gof !\n- Tomm eo an amzer, Mamma, ha dour diglesker eus feunteun San Girolamo e oa hennezh.\n- Na zirezonez ket deuzoudon ! Goût a ran eus petra emaon o komz !\nKavout a ra gwelloc’h al lankon bras pignat betek e gambr eget chom da respont e vamm war sujed ar gwesklidi.\n- Chiara, ma ferlezenn, war da dreid noazh adarre ? Dont a ray karn dindane, ha sevel a ray treid kezeg dit war-lerc’h. Ha lak ur vrozh hiroc’h, gant ar sae-se e weler da bennoù daoulin kazimant !\n- Gant an amzer faezhus a zo, Mamma, eo aezetoc’h din bale war ma zreid noazh ha gant ul lostenn na vije ket re-bar d’ur vrozh seurez.\n- Amzer faezhus me ‘lâr i’e ! Me an hini eo a zo faezhet ganeoc’h, gant merc’hed dizordren hepken en ti, hag an hini yaouankañ anezhe partiet evit echuiñ dañsourez noazh war unan eus chadennoù Berlusconi !\nSe a dremene war-dro ar bloavezhioù c’hwezek kant hanter-kant, e Arezzo, e-kreiz menezioù Toscana. E kornioù all eus Europa, e oa ar brezel Tregont Vloaz o paouez achuiñ, Cromwell o kemer ar galloud en e vro hag an Tad Maner o klask an tu d’ober an diforc’h etre CH ha C’H.\nUn nebeud taolioù mibin war dor kambr al lankon bras.\n- Piv zo aze ? a c’houlenn Francesco, na blij ket dezhañ re e teufe merc’hed an ti da lakaat o fri en e zomani.\n- Livia. Digor din ‘ta !\nMont a ra ar paotr da zigoriñ d’e c’hoar vihan.\n- Darev on da gannañ un nebeud pezhioù dilhad, setu ma ‘z peus ur roched pe un T-shirt lous bennak da reiñ din... Gast, c’hwezh ar c’hagn zo e-barzh da gambr. Sur out n’eus ket ul logodenn pe ur razh marv en ur c’horn ?\nEvel ma anavez e c’hoar, e oar ar paotr ne yay ket Livia kuit a-raok bout diskoachet al loen a zo chomet da flaeriañ. Kenkoulz dispakañ dezhi ul lodenn eus ar wirionez :\n- Emaon oc’h ober taolioù arnod, emezañ, hag e tiskouez ur pod gwer goullo en ur c’horn eus e gambr.\nTapout a ra Livia ar pod :\n- A, te an hini eo a gustum laerezh koñfitur Mamma ! Klevet ‘m boa anezhi o tamall Giacometta, ar vatezh vihan, hag o tiouganiñ dezhi darvoudoù spontus, e rankfe kas plegoù he c’hof war ur c’harr a-raok hec’h ugent vloaz ma talc’hfe da lipat re a draoù dous hag a draoù druz, ken e oa strafuilhet-naet ar paour-kaezh plac’h hag em boa ranket frealziñ anezhi ha lâret dezhi e vefe trawalc’h marteze gant ur garrigell... Da c’hortoz, Francesco Redi, n’eo ket ur pod gwer goullo a c’hell degas un hevelep flaer en da gambr !\n- Taol ur sell dre ar prenest.\nSoublañ a ra ar plac’h yaouank war barlenn ar prenest. Dirak he fri, un estajerenn gant ur regennad podoù gwer ; kulañ a ra raktal.\n- Ec’h ! Doñjer ! Petra eo al loustoni-se ?\n- Emaon o klask dizarbenn ur gredenn : ar gredenn e c’hell dont loened bev er bed diwar mann ebet, ar ganadur diwar netra.\nSellet a ra Livia ouzh ar paotr yaouank ; ar breur bras-se zo bet atav ur paotr dioutañ e-unan, gant soñjoù drol, troet da chom da sellet ouzh amprevaned e-pad eurvezhioù, mes aze... Ar ganadur diwar netra ? Gwir eo e vez kaoz alies eus traoù seurt-se gant ar Mamma.\n- Abaoe daou vil vloaz, a boursu Francesco, abaoe Aristoteles, e kred ar ouizieien e c’hell kement forc’had teil, kement tamm kig, dre e natur, reiñ buhez da breñved gant ma vo laosket da gozhiñ pe da vreinañ. Evidon-me, ma teu preñved war un tamm kig, ez eo peogwir ez eus bet un amprevan bennaket, ur gelienenn pe ur c’hwibuenn pe n’eus forzh petra all o tozviñ warnañ. Ha n’eo ket me hepken a soñj se : peizanted ar Vro Vigoudenn zo prest da grediñ ac’hanon, pa lâront : diwar logod teuv ket rayed, pe c’hoazh : gouenn diwar gouenn, diwar laou teuv ket c’hwen. N’eus nemet ar ouizieien a zo genaoueien.\nPlijout a ra d’ar plac’h selaou ar breur bras dirollet o tisplikañ dezhi e soñjoù.\n- Ha setu penaos emaon e-soñj dizarbenn ar meizad-se, ar ganadur diwar netra : laeret ‘m eus c’hwec’h podad koñfitur sivi e pres Mamma, ha debret ar c’hoñfitur da gomañs. Hini mat e oa. Goude-se ‘m eus gwalc’het ar podoù ha lakaet pep a damm kig fresk e-barzh. War tri anezhe ‘m eus lakaet un tamm roued pesketaer, evel ma’z peus gwelet ; bras ‘walc’h eo al lagadoù evit laosker ur gelienenn pe ur c’hwibuenn da vont e-barzh, mes mirout a reont ouzh al laboused a zont da zebriñ ar c’hig pe ar c’houron. War an tri all, ‘m eus lakaet tammoù lien : tremen a ra an aer, mes ne c’hell amprevan ebet mont war ar c’hig.\n- N’eo ket tammoù eus ur pezh dilhad bennak ‘peus lakaet war an tri bod gwer diwezhañ-se ? a c’houlenn Livia, gant ar santimant ez eus bet laeret un dra bennak ouzhpenn ar c’hoñfitur.\n- Geo, goulennet ‘m eus gant Chiara berraat unan eus he saeoù ha reiñ din an danvez espernet evel-se, ar pezh he deus asantet ober diouzhtu gant plijadur, a respont Francesco gant ur mousc’hoarzh.\n- Ha goude-se ‘vo klevet Mamma adarre o lâret de’i ec’h echuo evel dañsourez noazh war chadennoù Berlusconi, a huanad ar plac’h.\n- Livia, ‘deuez ket da drubuilhañ ma c’houstiañs ha selaou ac’hanon, kentoc’h : c’hwec’h tamm kig zo, ha bremañ e welez penaos emaint goude eizhtez tremenet : o-c’hwec’h e flaeriont, da vat, roued pe diroued, lien pe dilien. War an tri a oa dizolo, gant ar roued, zo deuet uoù, ha goude larvennoù, hag ar preñved zo oc’h en em lakaat d’ober poupennoù bremañ, hag a-raok pell e roint kelien, moarvat. War an tri damm a oa e goudor lien lostenn Chiara, n’eus deuet netra : Flaeriañ a reont, mes n’eus ket kouron warne. Abaoe penn kentañ an hañv ne ran nemet adkomañs an taol-arnod-se, ha bep gwech e teu ar memes disoc’h ganin.\nSelaou mat penaos e rezonan, Livia, e-lec’h frizañ da fri : lakaomp e vije gouest an tammoù kig da grouiñ preñved dioute o-unan, evel ma lavar Aristoteles. Neuze e vije preñved war ar c’hwec’h tamm kig ; padal, trawalc’h eo lakaat un tamm lien etre an tamm kig hag ar bed diavaez evit miret na deufe ar c’houron warnañ. Setu, un tamm kig o vreinañ n’eo ket gouest da grouiñ kouron sui generis, ha ne c’hell ar preñved dont war ar c’hig nemet pa vez libr ar c’helien da zont da zozviñ war an tammoù.\nDiwezhatoc’h, e 1668, ec’h embannas Francesco Redi « Esperienze intorno alla generazione degli insetti », ma tizarbenne kredenn ar ganadur diwar netra gant taolioù arnod ken simpl hag hemañ uheloc’h.\nN’eo ket evit se e oa echu gant ar gredenn-se, ha skiantourien evel Spallanzani en triwec’hvet kantved pe Pasteur en naontekvet kantved a rankas stourm rust a-enep dalc’hidi ar ganadur diwar netra, hag a soutene e c’helle ar mikrobed, ar wech-mañ, dont er bed hep ma vefe netra araoke !\nYann Gerven 17 XI 2002\nNotenn : ar gerioù skiantel implijet eo re Kreizenn ar Geriaouiñ Diwan.


Pajenn:Le Clerc - Ma beaj Jeruzalem, 1902.djvu/76 - Wikimammenn\nPajenn:Le Clerc - Ma beaj Jeruzalem, 1902.djvu/76\n*Helebini etre heol ha loar — Etre toull ha roc’h, — *Raz Messina\nO sonjal er Stromboli e santan c’hoaz eul levenez vraz en em c’hreiz. Ha, koulskoude, n’eo homan nemet eun divlaz euz an hini a zanten neuze. Petra bennag, pa oa tremenet an enezen ha tavet ar mouejo, e teuaz eun dra all d’am laouenaat c’hoaz muioc’h. Teul a riz ple d’al loar a oa o sevel euz ar mor, *kelc’hek ha ru-tan : ’n eur drei d’ei ma c’hein, ’vit-se, e weliz an heol, ru-tan heñ ive, o vont da gousket pe gentoc’h d’en em veuian en *goeled ar mor. Mes sklerijen al loar a deue d’imp a-dreuz d’an oabl teñval, hag, o tansal war c’houre an dour lugernuz, e seblante heuilh eur wenojen arc’hant gwenn, Ar c’huz-heol heñ a oa tanet gant ar sklerijen : alaouret an oabl, alaouret ar mor a du gantan.\nChom a riz sebezet dirag kement-se, mes na chomiz ket pell, rak kloc’h koan a zonaz raktal, ha ne oa ket re abred ’vit kof ; seiz heur e oa, ha ’boue unek heur an nevoa bet amzer ar paour kæz da vean kleuzet.\nPrejan ’reomp eta gant kalon digor, ha gant hast ive. C’hoant ’zo gant pep-hini da distrei adarre war ar pont evit gwelet striz-mor Mesina.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/76&oldid=107755 »\nKemmoù diwezhañ degaset d'ar bajenn-mañ d'an 15 Gwe 2017, da 19:55.


Mateo 1 CCO -  Mateo -Jaléngˈˋ ˈlɨɨ˜ - Bible Gateway\nMateo 1 Chinanteco de Comaltepec (CCO)\nJaléngˈˋ ˈlɨɨ˜ yʉ́ʉˈ˜ quiáˈˉ Dseaˋ Jmáangˉ\n1 I̱ lab jaléngˈˋ ˈlɨɨ˜ yʉ́ʉˈ˜ quiáˈˉ Dseaˋ Jmáangˉ i̱ lɨ́ɨngˊ sɨju̱ˇ ˈlɨɨ˜ yʉ́ʉˈ˜ dseata˜ Davíˈˆ có̱o̱ˈ˜guɨ ˈlɨɨ˜ yʉ́ʉˈ˜ Abraham. 2 Jo̱ Abraham calɨsíˋ tiquiáˈˆ Isáaˊ jo̱ Isáaˊ calɨsíˋ tiquiáˈˆ Jacóoˆ jo̱ Jacóoˆ calɨsíˋ tiquiáˈˆ Judá có̱o̱ˈ˜ jaléngˈˋ rúiñˈˋ. 3 Jo̱ Judá calɨsíˋ tiquiáˈˆ Fares có̱o̱ˈ˜guɨ Zara jo̱ niquiáˈrˆ calɨsírˋ Tamar. Jo̱ Fares calɨsíˋ tiquiáˈˆ Esrom jo̱ Esrom calɨsíˋ tiquiáˈˆ Aram. 4 Jo̱ Aram calɨsíˋ tiquiáˈˆ Aminadab jo̱ Aminadab calɨsíˋ tiquiáˈˆ Naasón jo̱ Naasón calɨsíˋ tiquiáˈˆ Salmón. 5 Jo̱ Salmón calɨsíˋ tiquiáˈˆ Booz jo̱guɨ niquiáˈrˆ calɨsírˋ Rahab. Jo̱ Booz calɨsíˋ tiquiáˈˆ Obed jo̱guɨ niquiáˈrˆ calɨsíˋ Rut. Jo̱ Obed calɨsíˋ tiquiáˈˆ Isaí. 6 Jo̱guɨ Isaí calɨsíˋ tiquiáˈˆ i̱ dseata˜ Davíˈˆ jo̱ íbˋ tiquiáˈˆ Salomón jo̱guɨ niquiáˈrˆ i̱ calɨ́ngˉ dseamɨ́ˋ quiáˈˉ Urías.\n7 Jo̱ Salomón calɨsíˋ tiquiáˈˆ Roboam jo̱ Roboam calɨsíˋ tiquiáˈˆ Abías jo̱ Abías calɨsíˋ tiquiáˈˆ Asa. 8 Jo̱ Asa calɨsíˋ tiquiáˈˆ Josafat jo̱ Josafat calɨsíˋ tiquiáˈˆ Joram jo̱ Joram calɨsíˋ tiquiáˈˆ Uzías. 9 Jo̱ Uzías calɨsíˋ tiquiáˈˆ Jotam jo̱ Jotam calɨsíˋ tiquiáˈˆ Acaz jo̱ Acaz calɨsíˋ tiquiáˈˆ Ezequías. 10 Jo̱ Ezequías calɨsíˋ tiquiáˈˆ Manasés jo̱ Manasés calɨsíˋ tiquiáˈˆ Amón jo̱ Amón calɨsíˋ tiquiáˈˆ Josías. 11 Jo̱ Josías calɨsíˋ tiquiáˈˆ Jeconías có̱o̱ˈ˜ jaléngˈˋ rúiñˈˋ. Jo̱ ie˜ jo̱b mɨ˜ catǿˉ dseaˋ i̱ seengˋ fɨˊ Babilonia fɨ́ɨngˊ dseaˋ Israel fɨˊ góorˋ e ˈñúuiñˈ˜ do.\n12 Jo̱ mɨ˜ cangɨ́ˋguɨ lajo̱, Jeconías calɨsíˋ tiquiáˈˆ Salatiel jo̱ Salatiel calɨsíˋ tiquiáˈˆ Zorobabel. 13 Jo̱ Zorobabel calɨsíˋ tiquiáˈˆ Abiud jo̱ Abiud calɨsíˋ tiquiáˈˆ Eliaquim jo̱ Eliaquim calɨsíˋ tiquiáˈˆ Azor. 14 Jo̱ Azor calɨsíˋ tiquiáˈˆ Sadoc jo̱ Sadoc calɨsíˋ tiquiáˈˆ Aquim jo̱ Aquim calɨsíˋ tiquiáˈˆ Eliud. 15 Jo̱ Eliud calɨsíˋ tiquiáˈˆ Eleazar jo̱ Eleazar calɨsíˋ tiquiáˈˆ Matán jo̱ Matán calɨsíˋ tiquiáˈˆ Jacóoˆ. 16 Jo̱ Jacóoˆ calɨsíˋ tiquiáˈˆ Séˆ, jo̱ i̱ Séˆ do íbˋ i̱ calɨ́ˉ dseañʉˈˋ quiáˈˉ Yáˆ; jo̱ i̱ Yáˆ do, íbˋ i̱ lɨ́ɨngˊ niquiáˈˆ Jesús i̱ lɨ́ɨngˊ Mesías e guǿngˈˋ: Dseaˋ i̱ caguíngˈˋ Fidiéeˇ.\n17 Jo̱ calɨséngˋ guiquiʉ̱ˊ ˈléˈˋ íingˈ˜ dseaˋ catɨˊ mɨ˜ calɨséngˋ Abraham jo̱ cartɨˊ mɨ˜ calɨséngˋ dseata˜ Davíˈˆ, jo̱ jiéˈˋguɨ guiquiʉ̱ˊ ˈléˈˋ catɨˊ mɨ˜ calɨséngˋ dseata˜ Davíˈˆ jo̱ cartɨˊ mɨ˜ cangojéengˋ dseaˋ Babilonia jaléngˈˋ dseaˋ Israel fɨˊ góorˋ e ˈñúuiñˈ˜, jo̱ jiéngˈˋguɨ guiquiʉ̱ˊguɨ ˈléˈˋ catɨˊ mɨ˜ cangɨ́ˋ e catǿˉ dseaˋ Babilonia jaléngˈˋ dseaˋ Israel fɨˊ góorˋ jo̱ cartɨˊ mɨ˜ calɨséngˋ i̱ Mesías do i̱ caguíngˈˋ Fidiéeˇ.\n18 Lalab calɨ́ˉ mɨ˜ calɨséngˋ Dseaˋ Jmáangˉ. Jo̱ ie˜ jo̱ seengˋ jaangˋ sɨmɨ́ˆ i̱ siiˋ Yáˆ i̱ nɨninéeˊ júuˆ quiáˈˉ có̱o̱ˈ˜ jaangˋ sɨmingˈˋ i̱ siiˋ Séˆ, dsʉˈ nʉ́ˈˉguɨ e nigüeárˋ co̱lɨɨng˜ cangoquieeng˜ i̱ Yáˆ do yʉ̱ʉ̱ˋ laˈeáangˊ có̱o̱ˈ˜ Jmɨguíˋ quiáˈˉ Fidiéeˇ. 19 Jo̱ i̱ Séˆ do lɨ́ɨiñˊ jaangˋ sɨmingˈˋ i̱ dsíngˈˉ guiúngˉ, jo̱baˈ jaˋ calɨˈiiñ˜ faˈ e cajméerˋ dseeˉ quiáˈˉ i̱ Yáˆ do fɨˊ quiniˇ dseaˋ. Jo̱baˈ caˈɨ́ˋ dsíirˊ e nitiúungˉneiñˈ do e ɨɨmˋjiʉ e laco̱ˈ jaˋ nilɨñiˊ dseaˋ. 20 Jo̱ lajeeˇ e ɨˊ dsíiˊ i̱ Séˆ do e nijmérˉ lajo̱, lajeeˇ güɨɨiñˋ jo̱ caquɨrˊ e cajnéngˉ jaangˋ ángel i̱ lɨ́ɨngˊ guotɨɨˉ Fidiéeˇ i̱ casíingˋ dseaˋ do. Jo̱ íˋ casɨ́ˈrˉ i̱ Séˆ do jo̱ cajíñˈˉ:\n—Séˆ, sɨju̱ˇ dseata˜ Davíˈˆ, jaˋ jmooˈˋ ˈgóˈˋ e nicønˈˆ Yáˆ e nilíiñˉ dseamɨ́ˋ quíiˈˉ, dsʉco̱ˈ i̱ jiuung˜ i̱ quiéeiñˋ na caˈuíiñˉ có̱o̱ˈ˜ Jmɨguíˋ quiáˈˉ Fidiéeˇ. 21 Jo̱ nilɨseengˋ jaangˋ yʉ̱ʉ̱ˋ sɨñʉʉˆ quiáˈrˉ, jo̱ ˈnʉˋ nitó̱ˈˆ e nilɨsiirˋ Jesús, jo̱ nilɨsiirˋ lana dsʉco̱ˈ nileáiñˉ jaléngˈˋ dseaˋ quiáˈrˉ jee˜ jaléˈˋ dseeˉ quiáiñˈˉ.\n22 Jo̱ jaléˈˋ e cajíngˈˉ i̱ ángel do calɨ́ˉ e laco̱ˈ calɨti˜ júuˆ quiáˈˉ Fidiéeˇ e caféˈˋ jaangˋ dseaˋ i̱ caféˈˋ cuaiñ˜ quiáˈrˉ malɨɨ˜guɨ eáangˊ mɨ˜ cajíñˈˉ lala:\njo̱ mɨ˜ nilɨseengˋ i̱ yʉ̱ʉ̱ˋ do, nité̱rˉ e nilɨsiiñˋ Emanuel e guǿngˈˋ:\nFidiéeˇ seeiñˋ có̱o̱ˈ˜ jneaa˜aaˈ.\n24 Jo̱ mɨ˜ cajnéˉ dsíiˊ i̱ Séˆ do, jo̱baˈ cajméeˋbre jaléˈˋ e cajíngˈˉ i̱ ángel do jo̱guɨ cacǿmˉbre i̱ Yáˆ do e nilíˋ dseamɨ́ˋ quiáˈrˉ. 25 Dsʉˈ jaˋ caquiaiñˈˆ có̱o̱iñˈ˜ do cartɨˊ mɨ˜ calɨséngˋ i̱ yʉ̱ʉ̱ˋ i̱ quiéeiñˈˋ do. Jo̱ mɨ˜ calɨséngˋ íˋ, jo̱baˈ caté̱e̱ˋ Séˆ e calɨsíñˈˋ do Jesús.


Degemer al lec’hienn > C’hoariva > Keloù > Stajoù evit buheziñ stalieroù c’hoariva\nD’an 23 ha 24 a viz Du e oa e Lesneven (mersi bras da Ti ar Vro Leon evit e zegemer). Bodet e oa bet ur stropad tud a bep oad evit pleustriñ war dreuzkas ar c’hoariva. Penaos buheziñ ur stal c’hoariva, sachañ evezh publik ar stal evit labourat en un doare efedus, penaos sevel buan en un doare simpl un arvestig pe meur a hini, penaos ober kor, penaos reiñ startijenn gant ar muzik, penaos c’hoari e doareoù disheñvel ar memes senenn ? Setu un nebeut traoù e-touez traoù all a oa bet gwelet.\nPlijadur e-leizh o doa bet ar berzhidi ha profitet o doa eus skiant-prenet divent Bernard Grosjean evit tapout binviji da lakaat e pleustr e stalieroù c’hoariva.\nAr stajidi o doa pleustret e brezhoneg war un tamm eus senenn ar pezh-c’hoari "Ar roñflig" (gant Isabelle Lebeau) lakaet e brezhoneg gant Bob Simon evit an dro.\nMont a raimp pelloc’h ganti e miz C’hwevrer gant ur staj-all atav gant ar memes skipailh tud.


erevent - Wikeriadur\nDiwar an anv-kadarn aerouant gant ur pebeiladur vogalennek hag a c'heller tostaat ouzh hini oua/e.\nKann etre erevent.\nFurm lies an anv-kadarn aerouant\n« [...]. Pa zeu pouez an tour da vezañ re bounner, e tro hag e tistro an erevent en o c'housked, betek ma kouezh ar mogerioù d'an diaz. — (Langleiz, Romant ar Roue Arzhur/levrenn I : Marzhin, Al Liamm, 1975, p. 29.)\n− Charlig zo e Roumania, o studiañ an erevent, ha Laou zo en Afrika, o labourat evit Gringotts. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 114.)\ngalleg : dragons (fr)\nAdtapet diwar « https://br.wiktionary.org/w/index.php?title=erevent&oldid=287482 »\nKemmoù diwezhañ degaset d'ar bajenn-mañ d'an 23 Gwe 2019, da 05:23.


Région_Bretagne - Roit ho soñj da c’houzout diwar-benn eurioù nevez an THR 2017 !\nD’an 10 a viz Mezheven, e Lannuon, e oa bet embannet gant Gerard Lahellec, Besprezidant ar C’huzul-rannvro karget eus an treuzdougen hag ar fiñvusted, ha Nathalie Juston, Renerez KBHF Breizh, an doareoù treuzdougen nevez kinniget gant THR Breizh a-benn distro-skol 2017. Gallout a ray an holl reiñ o soñj da c’houzout war an eurioù betek an 13 a viz Gouere e lec’hienn web nevez an treuzdougen rannvroel e Breizh.\nAn doareoù treuzdougen rannvroel nevez raktreset a-benn an distro-skol a lakao da glotañ mat kinnigoù an TTB ha re an THR, gant trenioù herrekoc’k, stankoc’h ha kennasketoc’h. Evit ma tenno an holl diriadoù gounid eus efedoù an tizh bras, eo bet gwellaet kalite he servijoù gant ar Rannvro : kinnig, dafar, prizioù, servijoù, tiez-gar, etremodelezh... An eurioù nevez, soñjet evit aesaat buhez ar veajourien ha bastañ d’o ezhommoù a-dostoc’h, zo embannet bremañ. Un digarez eo da bep hini da reiñ e soñj da c’houzout diwar-benn kael nevez an eurioù, da-heul an enklask a oa bet savet e 2014 evit derc’hel stad eus soñjoù ha c’hoantoù ar veajourien ha da ginnig dezhe neuze traoù a glot gant o ezhommoù.\nUl lec’hienn web nevez evit an treuzdougen rannvroel e Breizh\nRouedad ha prizioù THR, raktres Breizh tizh bras, kartenn Breizh an dilec’hiañ, breizhgo... e lec’hienn nevez-flamm treuzdougen.breizh.bzh, e c’hallit bremañ mont da glaskan holl geleier a sell ouzh an treuzdougen rannvroel gant an tren hag an THR. Gant an egorenn gendivizout ma vezliammet ar gevelerien hag an implijerien gant meradur pemdeziek hag emdroadur an danframmoù hag ar servijoù e c’hallit ivez sellet ouzh kael nevez an eurioù TTB ha THR a vo lakaet da dalvezout adal distro-skol 2017 ha reiñ ho soñj.\nPenaos ez a an enklask en-dro ?\nEvel implijer e c’hallit reiñ ho soñj betek an 13 a viz Gouere. En un doare pleustrek eo trawalc’h deoc’h mont d’al lec’hienn http://treuzdougenn.breizh.bzhevit gouzout penn da raktres eurioù an TTB hag an THR. Diwar-neuze, gallout a rit sellet ouzh an hentad a vez darempredet ganeoc’h ha skrivañ ho soñj. Pal an enklask-se eo priziañ pegen laouen eo an implijerien mes ivez lakaat war wel an ezhommoù diouzh ma vez.\nAn THR e 2015 zo :\n- 10,5 milion a veajourien\n- 1 200 km a hent-houarn 7 linenn kirri-boutin rannvroel\n- 126 arsav tren (40 ti-gar, 86 ehan)\n- 350 tren, 100 karr-boutin THR ha rannvroel bemdez, well-wazh\n- 253,6 M€ : ar budjed rannvroel evit 2016 (en o mesk 100,2 M€ evit korvoiñ an THR hag al linennoù kirri-boutin ranvroel, 86,3 M€ evit an danframmoù hag an tiez-gar, 46,2 M€ evit an dafar)\n- 145,9 M€ : koust mont en-dro an THR.\nRoit ho soñj da c’houzout war lec’hienn nevez an treuzdougen rannvroel !\nPublié le Friday, June 10, 2016


25 Klemmganoù Jeremiaz – BIBL KOAD 21 : Ar Bibl e Brezhoneg evit ar Vretoned\n1 Penaos ez eo azezet hec’h-unan ar gêr ken poblet! An hini a oa bras e-touez ar broadoù a zo evel un intañvez. An hini a oa un itron e-touez ar proviñsoù a zo deuet un druajadez.\n2 A-hed an noz e ouel hag an daeroù a c’holo he divjod. Nikun n’he frealz a-douez an holl re he c’hare. Hec’h holl vignoned o deus he zouellet, deuet int da vezañ hec’h enebourien.\n3 Juda a zo bet harluet, er glac’har eo hag en ur sklavelezh bras. Emañ o chom e-touez ar broadoù ha ne gav diskuizh ebet. E holl heskinerien o deus e dapet en enkrez.\n4 Hentoù Sion a zo e kañv, rak den ne zeu ken d’ar gouelioù. Hec’h holl zorojoù a zo didud, hec’h aberzhourien a huanad. He gwerc’hezed a zo glac’haret, hag hi a zo leuniet a c’hwervoni.\n5 Hec’h enebourien a zo lakaet da bennoù, ar re a gasa anezhi a ra berzh. Rak an AOTROU en deus hec’h enkrezet en abeg d’he fec’hedoù niverus. He bugaligoù a zo aet dalc’het dirak an enebour.\n6 Merc’h Sion he deus kollet hec’h holl splannder. He fennoù a zo deuet da vezañ evel kirvi na gavont ket a beurvanoù. Hag ez eont kuit, dinerzh, dirak an hini a red war o lerc’h.\n7 En deizioù he glac’har hag he c’hantreadeg, Jeruzalem he deus bet soñj eus an holl draoù plijus he doa bet adalek an deizioù kozh. Pa’z eo kouezhet he fobl dre zorn an enebour, ne voe den ebet d’he sikour. Hec’h enebourien o deus he gwelet, hag o deus graet goap eus he deizioù sabad.\n8 Jeruzalem he deus gwall bec’het, setu perak ez eo deuet da vezañ un heug. An holl re hec’h enore a zispriz anezhi, rak gwelet o deus he noazhder. Hi hec’h-unan a hirvoud hag a zistro he fenn.\n9 He saotradur a oa e pleg he sae, n’eo ket bet prederiet gant he diwezh. Izelaet en un doare souezhus, nikun n’he frealz. Sell, AOTROU, va glac’har! An enebour a gemer lorc’h.\n10 An enebour en deus astennet e zorn war hec’h holl draoù plijus. Gwelet he deus ar broadoù o tont en he santual; ar re az poa urzhiet diwar o fenn: Ned aint ket da’z podadenn.\n11 Hec’h holl bobl a huanad, klask a reont bara. Roet o deus o holl draoù plijus evit boued, evit adkavout o buhez. Gwel, AOTROU, ha sell penaos ez on disprizet!\n12 Ha n’oc’h teneraet, c’hwi holl hag a dremen dre an hent? Sellit ha gwelit hag-eñ ez eus ur glac’har heñvel ouzh ar glac’har a sko warnon. An AOTROU en deus va enkrezet en deiz e gounnar entanet.\n13 Eus an nec’h en deus kaset em eskern un tan a lonk anezho. Stegnet en deus ur roued dindan va zreid. Graet en deus din kouezhañ en a-dreñv ha bezañ mantret ha dinerzh bemdez.\n14 Yev va direizhderioù a zo ereet gant e zorn. Gweadennet int, hag e pouezont war va gouzoug. Torret en deus va nerzh, an AOTROU en deus va lakaet etre daouarn na c’hellan ket stourm outo.\n15 An AOTROU en deus diskaret an holl dud kreñv em c’hreiz. Galvet en deus un emvod em enep, evit distrujañ va zud yaouank. An AOTROU en deus jaodret er waskerell ar werc’hez merc’h Juda.\n16 En abeg da-se eo e ouelan hag e teuz en dour va lagad. Ar frealzer a c’hellfe dic’hlac’hariñ va ene a zo aet pell diouzhin. Va mibien a zo mantret rak an enebour a zo kreñvoc’h.\n17 Sion a astenn he daouarn ha den n’he frealz. An AOTROU en deus roet urzh da enebourien Jakob bezañ a-dro-war-dro dezhañ. Jeruzalem a zo deuet da vezañ ur saotradur en o zouez.\n18 An AOTROU a zo reizh, rak ez on bet disent ouzh e c’henoù. Pobloù, selaouit holl, gwelit va glac’har. Va gwerc’hezed ha va zud yaouank a zo bet harluet.\n20 Sell AOTROU! Me ‘zo en estrenvan, va c’hreizon a verv. Va c’halon a zo trubuilhet ennon, rak gwall zisent on bet. En diavaez ar c’hleze en deus graet e zistrujoù, en diabarzh ez eus ar marv.\n21 Klevout a reont ac’hanon oc’h huanadiñ, ha nikun na’m frealz. Va holl enebourien o deus klevet va gwalleur hag o deus laouenaet gant ar pezh ac’h eus graet. Kas a ri an deiz, en disklêrii, ma vint heñvel ouzhin.\n22 Ra zeuio o holl zrougiezh dirazout. Gra dezho evel m’ec’h eus graet din en abeg da’m holl zisentidigezh. Niverus eo va huanadoù ha dinerzh va c’halon.\n1 Penaos en deus an AOTROU en e gounnar goloet gant ur goumoulenn merc’h Sion? Taolet en deus eus an neñvoù d’an douar splannder Israel. Da zeiz e gounnar n’en deus ket bet soñj eus skabell e dreid.\n2 An Aotrou en deus distrujet, didruez, holl lec’hioù plijus Jakob. Diskaret en deus, en e fulor, kreñvlec’hioù merc’h Juda, o zaolet en deus d’an douar. Disakret en deus ar rouantelezh hag he fennoù.\n4 Stegnet en deus e wareg evel un enebour. Dalc’het en deus e zehou evel hini un argader, lazhet en deus kement hini a oa plijus d’al lagad. E teltenn merc’h Sion en deus skuilhet e gounnar evel un tan.\n5 An Aotrou a zo bet evel un enebour. Lonket en deus Israel, lonket e holl balezioù, distrujet e holl greñvlec’hioù. Liesaet en deus e ti merc’h Juda an huanadoù hag ar c’hlemmoù.\n6 Gwastet en deus e deltenn evel ul liorzh ha distrujet lec’h e vodadenn. An AOTROU en deus graet disoñjal e Sion ar gouelioù hag ar sabadoù. E fulor e gounnar en deus distaolet ar roue hag an aberzhour.\n7 An Aotrou en deus kasaet e aoter hag taolet kuit e santual. Lakaet en deus mogerioù e balezioù en daouarn an enebour. Graet o deus trouz e ti an AOTROU, evel d’un deiz gouel.\n8 An AOTROU en doa graet e vennozh, distrujañ moger merc’h Sion. Astennet en deus ar gordenn warni ha n’en deus ket lamet e zorn a-raok bezañ he gwastet. Lakaet en deus e kañv an harz hag ar voger, a-gevret e klemmont.\n9 He dorojoù a zo sanket en douar, distrujet ha torret en deus ar prennoù. He roue hag he fennoù a zo e-touez ar broadoù, al lezenn n’emañ ken. Ar brofeded zoken n’o deus gweledigezh ebet a-berzh an AOTROU.\n10 Henaourien merc’h Sion a zo azezet dilavar war an douar. Lakaet o deus poultr war o fenn, gourizet int a seier. Gwerc’hezed Jeruzalem a stou o fenn etrezek an douar.\n11 Va daoulagad a zo faezh gant an daeroù, va c’hreizon a verv. Va avu en em stlabez war an douar en abeg da c’houli merc’h va fobl. Ar bugaligoù hag ar magadelloù a sempl war leurioù kêr.\n12 Lavarout a reont d’o mammoù: Pelec’h emañ gwinizh ha gwin? Hag e kouezhont evel tud gloazet war leurioù kêr. Hag e varvont war vrennid o mammoù.\n13 Petore testeni a ginnigin dit? Gant petra ez keñveriin, merc’h Jeruzalem? Ouzh petra ez hañvalin evit da frealziñ, gwerc’hez merc’h Sion? Rak da c’houli a zo bras evel ar mor, ha piv az pareo?\n14 Da brofeded o deus bet evidout gweledigezhioù gaouiat hag aner. N’o deus ket dizoloet dit da zrougiezh evit distreiñ da harlu. Met diouganet o deus traoù faos ha touellus.\n15 An holl dremenidi a stlak o daouarn warnout. C’hwitellat a reont, hejañ a reont o fenn war verc’h Jeruzalem. Hag eo hi ar gêr a zo anvet peurvat en he c’haerder, levenez an douar holl?\n16 Da holl enebourien o deus digoret o genoù a-enep dit. C’hwitellat a reont ha skrignal o dent en ur lavarout: He lonket hon eus! Ya, amañ emañ an deiz a c’hortozemp, erru eo, e welout a reomp!\n18 O c’halon he deus garmet etrezek an Aotrou. Moger merc’h Sion, skuilh daeroù evel ur froud deiz ha noz. Na ro ket ehan dit, ha ra ne ziskuizho ket da ibil-lagad.\n20 Sell, AOTROU, gwel da biv ec’h eus graet evel-se! Hag e tebro ar gwragez o frouezh, ar vugaligoù a vailhurent? Hag e vo lazhet an aberzhour hag ar profed e santual an AOTROU?\n21 An den yaouank hag an den kozh a zo gourvezet war an douar er straedoù. Va gwerc’hezed ha va re zibabet a zo kouezhet dre ar c’hleze. Lazhet ec’h eus da zeiz da gounnar, mouget ec’h eus didruez.\n22 A bep tu ec’h eus galvet warnon ar spontoù evel d’un deiz gouel. Da zeiz kounnar an AOTROU den n’en deus tec’het na bevet. Ar re am boa mailhuret ha desavet, an enebour en deus o lonket.\n1 Me eo an den en deus gwelet ar glac’har dindan bazh e gounnar.\n4 Gwastet en deus va c’hig ha va c’hroc’hen, friket va eskern.\n5 Savet en deus em enep ha va gronnet a c’hwervoni hag a boan.\n6 Va lakaet en deus da chom e lec’hioù teñval, evel ar re a zo marv abaoe pell.\n8 Pa c’harman ha pa c’halvan zoken skoazell, e harz ouzh va fedenn.\n10 Un arzh e spi eo bet evidon, ul leon e lec’hioù kuzhet.\n11 Distroet en deus va hentoù, roget ac’hanon, va lakaet en glac’har.\n14 Goapaet on bet gant va holl bobl, o c’hanaouenn ez on bet bemdez.\n15 Va leuniet en deus a c’hwervoni, va mezviet a huelenn.\n17 Pellaet ec’h eus ar peoc’h diouzh va ene, ankounac’haet em eus an eurvad.\n19 Az pez soñj eus va glac’har hag eus va c’hantreadeg; n’int nemet huelenn ha c’hwervoni.\n21 Met kement-mañ a eñvorin da’m c’halon, setu perak em bo esperañs:\n22 Madelezhioù an AOTROU eo ned omp ket aet da get, e drugarezioù n’int ket echuet.\n27 Mat eo d’an den dougen ar yev e-pad e yaouankiz.\n29 Lakaat a ra e c’henoù er poultr, marteze e vo un spi bennak.\n30 Kinnig a ra e jod d’an hini a sko warnañ, e walc’h en deus a zismegañs.\n32 Ma ro glac’har, truez en deus ivez, hervez braster e drugarezioù.\n33 N’eo ket a youl vat e ro glac’har pe enkrez da vibien an dud.\n34 Pa vac’her dindan an treid holl brizonidi ar vro,\n36 pa reer gaou d’un den en e afer, an Aotrou n’asant ket.\n37 Piv a lavar e c’hoarvezfe un dra hep n’en defe an Aotrou e c’hourc’hemennet?\n38 Ar gwalleur hag an eurvad, ha ne zeuont ket eus mouezh an Uhel-Meurbet?\n39 Perak e klemmfe an den bev, an den a bec’h?\n40 Klaskomp ha furchomp hon hentoù, ha distroomp d’an AOTROU.\n41 Savomp hor c’halonoù hag hon daouarn war-zu Doue a zo en neñvoù.\n42 Pec’het hon eus, disent omp bet, ha ne’c’h eus ket pardonet.\n43 Gwisket a gounnar, ec’h eus redet war hol lerc’h, lazhet ec’h eus didruez.\n44 Gwisket a c’houmoul, e harzez ouzh ar bedenn.\n45 Graet ec’h eus ac’hanomp ur skubien hag un dismegañs e-kreiz ar pobloù.\n48 Va lagad a deuz e gwazhioù-dour en abeg da ziskar merc’h va fobl.\n51 Va lagad a ro enkrez da’m ene en abeg da holl verc’hed va c’hêr.\n54 An doureier o deus beret war va fenn; lavaret em eus: Graet eo ac’hanon!\n56 Klevet ec’h eus va mouezh, na guzh ket da skouarn ouzh va huanadoù ha va c’hriadennoù.\n57 En deiz ma em eus da c’halvet, tostaet ec’h eus en ur lavarout: Na’z pez ket aon!\n58 Aotrou, breutaet ec’h eus kaoz va ene, dasprenet ec’h eus va buhez.\n59 AOTROU, gwelet ec’h eus ar gaou o deus graet din, ro din va gwir.\n60 Gwelet ec’h eus o holl veñjañs hag o holl iriennoù a-enep din.\n61 AOTROU, klevet ec’h eus o dismegañs hag o holl iriennoù a-enep din,\n63 Sell pa azezont ha pa savont, o c’hanaouenn ez on.\n66 Red war o lerc’h ez kounnar, o distrujañ a ri a-zindan an neñvoù, AOTROU.\n3 An aourgon zoken a ginnig o bronn hag a ro da zenañ d’o re vihan. Met merc’h va fobl a zo deuet da vezañ kriz evel struskañvaled ar gouelec’h.\n4 Teod ar vagadell a zo staget ouzh e staoñ gant ar sec’hed. Ar vugaligoù a c’houlenn bara, ha den ne ro dezho.\n6 Direizhder merc’h va fobl a zo brasoc’h eget pec’hed Sodom, a voe diskaret en un taol, hep na vije dorn deuet warni.\n7 He Nazereiz a oa glanoc’h eget erc’h, gwennoc’h eget laezh, o liv a oa ruzoc’h eget koural, o c’haerder a oa hini ur safir.\n8 O neuz a zo teñvaloc’h eget an du, n’o anavezer ket er straedoù, o c’hroc’hen a zo staget ouzh o eskern, deuet eo da vezañ sec’h evel koad.\n9 Ar re a zo lazhet dre ar c’hleze a zo eürusoc’h eget ar re lazhet gant an naonegezh, hag a zo drastet tamm-ha-tamm, skuizhet dre ziouer a frouezh er parkeier.\n10 Daouarn tener ar maouezed o deus poazhet o bugale, a zo deuet boued dezho, e-kreiz diskar merc’h va fobl.\n12 Rouaned an douar n’o dije kredet, nag hini eus tud ar bed, e teuje an argader hag an enebour e dorojoù Jeruzalem.\n13 En abeg da bec’hedoù he frofeded ha da zireizhder hec’h aberzhourien, o deus skuilhet en he c’hreiz gwad ar re reizh.\n14 Kerzhout a raent evel dalled dre ar straedoù, saotret a wad, kement na c’helled ket stekiñ ouzh o dilhad.\n15 Youc’hal a raed dezho: En em dennit! Dic’hlan! En em dennit, en em dennit! Na stokit ket! War dec’h, e oant o kerzhout amañ hag ahont, hag e veze lavaret e-touez ar broadoù: N’o devo ken chomlec’h ebet.\n16 Dremm an AOTROU he deus o stlabezet, ne sello ken outo. N’o deus ket doujet an aberzhourien, n’o deus ket bet truez ouzh ar re gozh.\n17 Semplaet o deus hon daoulagad en gortoz aner eus ur skoazell. Eus hon tourioù hon eus sellet etrezek ur bobl na c’helle ket hor saveteiñ.\n18 Spiet e oa hor c’hammedoù evit mirout ouzhimp a gerzhout war hol lec’hioù. Tost e oa hon diwezh ha sevenet hon deizioù, ya, deuet eo hon diwezh.\n19 Hon heskinerien a oa skañvoc’h eget erered an neñvoù, redet o deus war hol lerc’h war ar menezioù, ha stegnet o deus pechoù deomp er gouelec’h.\n20 C’hwezh hor fri, olevad an AOTROU, a zo bet tapet en o foulloù, hag e lavaremp diwar e benn: En e skeud e vevimp e-touez ar broadoù.\n21 Tridal a ri hag e laouenai, merc’h Edom, a zo o chom e bro Uz! An hanaf a dremeno ivez etrezek ennout, mezv ha lakaet en noazh e vi\n22 Merc’h Sion, poan da zireizhder a zo echu, ne’z kaso ken en harlu. Merc’h Edom, kastizañ a raio da zireizhder, hag e tizoloio da bec’hedoù.\n4 Evet hon eus hon dour a briz arc’hant, ha da baeañ hon eus evit ma teu deomp hor c’hoad.\n5 Heskinet omp, ar yev war hor gouzoug. Faezh ez omp ha n’hon eus diskuizh ebet.\n6 Astennet hon eus hon dorn war-zu Ejipt hag Asiria, evit kaout hor gwalc’h a vara.\n7 Hon tadoù o deus pec’het ha n’emaint ken, ha ni hon eus douget o direizhder.\n8 Sklaved a ren warnomp, ha den ne zieub ac’hanomp eus o daouarn.\n9 Klask a reomp hor bara war var hor buhez, en abeg da gleze ar gouelec’h.\n10 Hor c’hroc’hen a zo tomm-grizias evel ur forn, en abeg da daerder an naon.\n11 Gwallet o deus ar maouezed e Sion hag ar gwerc’hezed e kêrioù Juda.\n12 Pennoù a zo bet kroget dre o daouarn, dremm an henaourien n’eo ket bet doujet.\n14 An henaourien n’emaint ken ouzh an dorojoù, an dud yaouank ouzh o sonerezh.\n15 Levenez hor c’halon a zo paouezet, hon dañs a zo troet e kañv.\n16 Kurunenn hor penn a zo kouezhet. Gwalleur deomp, rak pec’het hon eus.\n17 En abeg da-se eo klañv hor c’halon, en abeg da-se eo teñvalaet hon daoulagad,\n18 en abeg da venez Sion hag a zo glac’haret, ken e pourmen al lern warnañ.\n20 Perak ec’h ankounac’hafes ac’hanomp da viken? Perak e tilezfes ac’hanomp ken pell?


Journal de Renaud Camus, mercredi 22 avril 2015\ncréée le jeudi 23 avril 2015, 16 h 16Mercredi 22 avril 2015, minuit & demi. J’écrivais dans Morcat — l’année dernière, donc, à Saint-Nazaire, le dimanche 26 octobre, en me souvenant ~~~~~ ~~~~~~~~~~~~~~~ ~~’~~~~ ~~~~~~~~~~~~~ ~~~~~~~~~~ ~~~ ~~~~~~~ ~~~~ ~~~ ~~~~~~~ Brière :\n« Il ~~~~~~~~~ ~~~ ~~~~~~ ou un dieu ~~~~ ~~’~~~~~~~~~~~~ Silence – ~~~ ~~~~ ~~~~~~~~~ ~~~~~ ~~~ ~~~~~ ~~~ ~~~~~~ ~~~~~~~~~~, ~~~~ ~~~~~~~~~~ ~~~~~~~~~~~~ » (p. 485).\nUn ~~~~~~~~ ~~~ ~~~~~~~~ ~~ ~~~ ~~~~~~ ~~~~ « ~~~~~ Le ~~~~~~~~~~ Fracasse, le duc ~~~ ~~~~~~~~~~~~~ ~~’~~~~~~ : “~~~~~~-~~~ ~~~~~~~~~ ~~~~~~~, ~~’~~~ ~~~~~~ ~~~ ~~~~~~~. ~~~ ~~~~~~ ~~~~~~~~ ~~’~~ ~~~~~ ~~~ ~~~~~~~~~~ ~~~~ ~~~~ ~~~~~~~ ~~~ ~~~~~~~ ~~~ ~~~~~~~~ ~~~ ~~~~~ ~~~~~~~~~~~ à une statue d’Harpocrate !” »\nEt ~~~ ~~~~~~~~~~~~~~ ~~~ poursuivre :\n« Harpocrate ~~~~ ~~~ ~~~~~ ~~~ ~~~~~~~~, ~~~~~~~~-~~~ ~~~~~ ~~~~ ~~~~~~ ~~~~~~~~~ ~~~ ~~’~~~~~~~~ ~~~~~~~~~~ (~~. ~~~~~) : “~~~ ~~~~~~ ~~~~~~ ~~~~~ ~~~ ~~~~~~ ~~~~ la bouche” (Juigné ~~~~~~~~~~~~~, Dictionnaire théologique, ~~~~~ ~~~ suiv.) ».\nLe Grand Larousse, ~~~~, ~~’~~~~~~~~ ~~~~ ~~~ ~~~~ Harpocrate ~~~~ ~~~ ~~~~~~~~~~~~~~ ~~~~~~~~ ~~~ ~~~~ ~~~~~~~~~ Hor-pa-khered, ~~~~~~ ~~’~~~~~~~. ~~~~~ ~~~~~~~~~~ ~~~ puérilité, il était ~~~~~~~~~~~ ~~~ ~~~~~~ ~~ ~~~ ~~~~~~~, ~~~ ~~~~~, ~~~~~~ ~~’~~~~~~~ ~~~~~~~~, ~~~ ~~~~~~~ ~~~ ~~~~~~. ~~’~~~~ ~~~~~~ ~~~’~~~~ ~~~ ~~~~~~~~~~ ~~~~ ~~~ ~~~~~~ (~~~~ ~~~~~~~~~~~ ~~~~~~~~ ~~~~~~~~ très petites) que ~~~~ ~~~~~~ ~~~~~~~ ~~~ ~~~~ ~~~ ~~~~~ ~~~ ~~~~~~~~. ~~~ Grand ~~~~~~~ ~~~~ ~~~~~ propres ~~~~~~~~ ~~~’~~~ ~~~~~~ ~~~~~~~ ~~~~ ~~~~ ~~~~~~~~~~~~ ~~~~~~~~~~. ~~~ Dictionnaire ~~~~ mythologies de Bonnefoy insiste ~~~~ ~~~ ~~~~~~~~~~ ~~~~~~~ ~~~ ~~~~ culte :\n« Et ~~~~ ~~~~~~ ~~~~~ ~~~~~~~, ~~~~~~~~~ ~~~~~ ~~~~~~ ~~ ~~~~~~~~ ~~~~~~~~~~~~~~ ~~~~~ ~~~ ~~~~~~~~~~~~ ~~~~ ~~~~ ~~~~~~~, ~~’~~~~ Harpocrate. »\nN’importe — ~~~ suis voué à ~~~~~~ ~~~~~~ ~~~~~~~~~~~ ~~~ ~~~~~~~~~~~, ~~~~~~~~ ~~~ ~~’~~~-~~~~~~~~, ~~ ~~~~~~ ~~~ ~~~~ ~~~~~~~ Primum ~~~~ nocere. ~~~ ~~~~ ~~~ ~~~~~~ ~~~ ~~~~~~~, ~~~~~ ~~~ ~~~~~~ ~~~~ ~~~~~~, ~~~~ même, se dresse ~~~~ ~~~~~~~ ~~’~~~~~~, ~~~ ~~~~~~~ ~~~ ~~~~~-~~~~~ ~~~~~~~~~~~. ~~~~~~~~~~ ~~~ ~~’~~ ~~~~ ~~~ ~~~~~~ ~~~~ ~~~ ~~~~~~~ ; ~~~ ~~’~~~~~~~~~ ~~~ ~~’~~ ~~~~ ~~~ ~~~~~~~, ~~~~~~ ~~~~~ ~~~~ une tête d’oiseau.\nMarcheschi, ~~~~~ ~~~~ ~~~~~~ ~~~~~~ ~~~~~~~~’~~~~ ~~~~~, ~~~ ~~~~~~ ~~~ ~~’~~~~~~-~~~~~, ~~~ ~~~~~ ~~~~~~ ~~~ ~~~ ~~~~~ ~~~~~~ ~~~~~~~ ~~~ ~~~~~~ ~~~~~ ~~~~ ~~~~, L’Oiseau-Prophète (~~’~~~~~~ ~~~~~~~~~) — un ramier y ~~~~~~ ~~~~ ~~~~~ ~~~~~~~ ~~~~~~, ~~~~ ~~’~~~~~~ ~~~~~~~~~ ~~~~ ~~~~~~~~ ~~~~~ ~~’~~~~~~~~ ~~~ ~~~ ~~~~ ~~~~ ~~~~~~~~~~~~. ~~~ ~~ ~~ ~~~ ~~~~~ ~~~ ~~~~ ~~~~~~~~~ (~~~ ~~~~~~~ de la butte ~~~~~~~~~~~, ~~~ ~~~~ ~~~~~ ~~~ XXe ~~~~~~~~~~~~~~~, ~~~~~~~~~ ~~~ ~~~~~~~~~~~~, ~~~ ~~’~~~ ~~~~~~…) ~~~~ ~~’~~~ ~~~ ~~~~ ~~ ~~~ ~~~~~~~~~ ~~~ ~~~~~, ~~ ~~~ ~~~~ ~~~~~~~~~~ ~~~~~~ images dans ma ~~~~~~~~.\nvoir l’entrée du mercredi 22 avril 2015 et son image dans Le Jour ni l’Heure


Tro dro da Ziwan : an Oaled, DABU ha DARE, gouren, melldroad, Ai'ta, Gast...\nChronique de Kerne Multimédia (porte parole Fanny Chauffin) publié le 1/01/18 12:44\nAn DABU e brezhoneg : an diplom a zo da gaout en galleg... hag e brezhoneg, yezh nemeti aotreet evit an diplom evit ar poent !\n27vet pennad war istor Diwan, hag an nerzh oa bet degaset gant ar skolioù e-barzh mogerioù ar skol met ivez en diavaez, gant tud bet e Diwan o lakaat o youl da vroudañ ha da vrudañ sportoù ha mennozhioù...\n« Kumuniezh oberiant » a vez graet eus strolladoù tud a gomz brezhoneg ‘maez ar skol. Pa oa bet krouet Diwan e oa bet prenet ur greizenn vakañsoù buan-tre war-lerc’h, An Oaled e Treglonou evit gallout stummañ ar skolaerien, degemer stajoù brezhoneg ha kreizennoù vakañsoù. Ha tamm-ha- tamm, un tammig e pep lec’h e Breizh, e vez bugale o vakañsiñ e brezhoneg, war o zro buhezourien gant stummadurioù Stad e brezhoneg penn da benn.\nBuhezourien, renerien, ha bugale\n700 bugel a ya da vakañsiñ bep bloaz e brezhoneg. E Treglonou, er Chapel Nevez, er Pouldu, e Redon... Gant buhezourien o tont evit lod anezho eus Diwan, prest da gemer bugale e-karg e-pad ur sizhunvezh, evit surfiñ, kaiakiñ, ober c’hoariva, dañsoù, labour-dorn... Ret e oa aozañ pep tra : ar c’heriaoueg, an danvez stummañ. Dre chañs e oa aet plaen an traoù gant an UBAPAR ha renerezh Yaouankiz ha Sportoù a-drugarez d’an dilennidi mennet ha d’ar rener Pierre Garrec.\nSportoù : gouren, melldroad, redek... ha kevredigezhioù stourm\nGouren e brezhoneg a seblant bezañ orin, met n’eo ket ken aes se. E lec’hioù zo e vez graet, evel e Karaez pe er Faoued.\nEvit pezh eo ar velldroad ez eus bet savet e bro Leon strolladoù a gomz brezhoneg hepken.\nGant Ai’ta pe Gast e vez ur bern tud yaouank o tont eus Diwan : plijadur a vez o prientiñ abadennoù, gouelioù, prantadoù preder e brezhoneg. Degemeret e vez gallegerien ganto , met ar yezh labour a chom ar brezhoneg.\n«Perak aozañ kreizennoù vakañsoù e brezhoneg ? Evit ledanaat tachenn ar brezhoneg : ar skol, ar familh, hag an aozadurioù dudi eo teir zachenn buhez sokial ar vugale. War an teir zachenn-se e rank ar brezhoneg c'hoari.»\n«Evit sachañ ar yezh er-maez eus ar skol ha diskouez d'ar vugale na gomzont ket brezhoneg er gêr eo ar yezh-se ouzhpenn yezh ar skol. (...) Evit kaout plijadur e brezhoneg. Ne vo ket adperc'hennet ar yezh ma n'eo ket stag ouzh ar blijadur ! (...) Evit kinnig d'ar re yaouank a fell dezho ober gant ar brezhoneg un dachenn labour, darempredoù ha plijadur e lec'hioù ma c'hellont amprouiñ o yezh.»\nNoël des créateurs Diwan Lannion par